Na sjednici je usvojena Odluka o načinu rada uposlenika u organima državne uprave BPK Goražde, javnim ustanovama, te javnim preduzećima čiji je osnivač Bosansko-podrinjski kanton Goražde, koja će se primjenjivati dok je na snazi Odluka o proglašenja stanja nesreće uzrokovane pojavom koronavirusa (Covid-19) na području Federacije BiH, njene izmjene ili stavljanja van snage.\nOdlukom se nalaže državnim institucijama, javnim preduzećima i ustanovama da svoj rad prilagode uslovima proglašenja stanja nesreće na području BiH, uzrokovane pojavom korona virusa COVID-19, na način da se reducira broj uposlenih samo na one čiji je rad u ovim uslovima neophodan i potreban, za održavanje osnovnih funkcija redovnih poslova, te poslova koji su u vezi sa proglašenom pandemijom.\nOdlukom je naloženo da se uposlenicima starijim od 60 godina života izda rješenje o korištenju godišnjeg odmora prije svega neiskorištenog drugog dijela iz 2019.godine, a u slučaju da je uposlenik iskoristio odmor iz 2019.godine, da se izdaju rješenja za korištenje prvog dijela godišnjeg odmora iz 2020.godine. Takođe, ovaj sistem treba primjeniti i za uposlenike mlađe od 60 godina života a koji nisu neophodni za proces rada, a uposlenicima koji su neophodni, da omoguće skraćeno radno vrijeme u smjenama, ili da jedan dan rade, a jedan odmaraju. Za realizaciju ove odluke zadužuju se rukovodioci organa uprave, te direktori javnih preduzeća i ustanova.\nNa današnjem zasjedanju usvojena je i odluka o obavezi nabavke zaštitinih i dezinfekcionih sredstava. Odlukom je naloženo svim državnim organima uprave BPK Goražde, javnim preduzećima i ustanovama čiji je osnivač BPK Goražde da za svoje uposlenike izvrše nabavku zaštitne opreme i dezinfekcionih sredstava s ciljem zaštite od pandemije koronavirusa s preporukom da se nabavka vrši od firmi sa područja našeg kantona.\nNa sjednici je razmatran a potom i usvojen dopis Minsitarstva za finansije BPK Goražde, koji se odnosi na dostavu podataka u skladu sa Odlukom o utvrđivanju kriterija o raspodjeli sredstava „Tekući transferi drugim niovima vlasti i fondovima“-KANTONI I OPĆINE“ utvrđenih u budžetu Federacije BiH za 2020.godinu.Ovaj dopis predstavlja stav Vlade BPK Goražde a biće dostavljen Federalnom ministarstvu finansija koje će izvršiti raspodjelu sredstava.\nU dopisu su navedeni svi argumenti Vlade BPK Goražde, koji ukazuju da visina sredstava koja će se odobriti ovom kantonu mora biti najmanje u visini koja su odobrena za 2019.godinu, odnosno 3..000.000,00 KM, uzimajući u obzir činjenicu da će se pandemija koronavirusa negativno odraziti na finansijsku situaciju u BPK Goražde.\nNa prijedlog Minsitarstva za privredu BPK Goražde, Vlada BPK Goražde usvojila je preporuke u pogledu ograničavanja prodaje osnovnih životnih namirnica u svim tržnim centrima, maloprodajnim i drugim prodajnim objektima registrovanim na području BPK Goražde, koje će biti dostavljene Kantonalnom štabu civilne zaštite.


Ne da(vi)mo Beograd osudio postupak FON-a pri proceni originalnosti doktorata Malog\n► Ne da(vi)mo Beograd osudio postupak FON-a pri proceni originalnosti doktorata\nPokret Ne da(vi)mo Beograd osudio je danas postupak nastavnog osoblja Fakulteta organizacionih nauka (FON) zbog procene originalnosti doktorata ministra finansija Srbije Siniše Malog i pozvao akademsku zajednicu da spreči dalje "unižavanje" ugleda Univerziteta u Beogradu.\n"Svojom odlukom, Nastavno-naučno veće je omalovažilo rad svih poštenih i vrednih studenata i studentkinja koji su svojim radovima doprineli razvoju nauke. Nastavno osoblje Fakulteta organizacionih nauka je uspostavilo opasan presedan koji može imati dalekosežne posledice u oblasti akademskog integriteta na samom Fakultetu ali i celom Univerzitetu u Beogradu", navodi se u saopštenju pokreta Ne da(vi)mo Beograd.\nKako iz pokreta navode, nastavno-naučno veće je donelo zaključak da 6,97 odsto doktorata nije originalno, što je prema Etičkoj komisiji nedovoljno za osporavanje doktorata.\n"Niko nije glasao protiv usvajanja izveštaja komisije, dok je njih 28 bilo uzdržano", dodaje se u saopštenju.\nOvakvi postupci naučnog osoblja FON-a, kako naglašava Pokret, uspostavili su presadan koji može imati dalekosežne posledice u oblasti akademskog integriteta na samom Fakultetu ali i celom Univerzitetu u Beogradu.\nPokret Ne davimo Beograd je saopštenje završio komentarom "Univerzitet nije mali!"\nInicijativa "Ne davimo Beograd" potvrdila je danas da će bojkotovati predstojeće izbore, jer su, kako su naveli, konstatovali da nije došlo ni do kakvog pomaka u ispunjenju zahteva za...\nInicijativa Ne davimo Beograd podnela je prijavu Agenciji za borbu protiv korupcije protiv gradskog arhitekte i glavnog gradskog urbaniste Marka Stojčića, zbog sumnji na zloupotrebu službenog...\nInicijativa "Ne davimo Beograd" je danas ocenila da je posle trećeg sastanka vlasti i opozicije, u ponedeljak na Fakultetu političkih nauka, "potpuno jasno da ne postoji politička...\nNe davimo Beograd protiv plana prodaje zemljišta nekadašnje Marine Dorćol\nInicijativa Ne davimo Beograd saopštila je danas da se protivi planu prodaje zemljišta nekadašnje Marine Dorćol ocenivši da će se na taj način izgubiti još jedan jako vredan deo priobalja...


Od univerzalne nadležnosti do suđenja u odsustvu - Suočavanje - Dnevni list Danas\nPočetna » Društvo » Suočavanje » Od univerzalne nadležnosti do suđenja u odsustvu\nPublikacija FHP-a govori o tome šta sve otežava regionalnu saradnju u procesuiranju ratnih zločina\n0Piše: J. D. 25. decembra 2018. 13.44\nTo je jedan od glavnih zaključaka publikacije Fonda za humanitarno pravo (FHP) pod nazivom „Analiza i preporuke za unapređenje regionalne saradnje u procesuiranju ratnih zločina“.\nIstiče se da je poslednjih godina uočljiv trend stagnacije u regionalnoj saradnji, a da su ključni problemi koji otežavaju ovu saradnju pitanje univerzalne nadležnosti, suđenja u odsustvu, nepostojanje saradnje srpskog Tužilaštva za ratne zločine (TRZ) sa institucijama na Kosovu, ali i nedostatak poverenja između pravosudnih organa država regiona.\nOsim saradnje sa BiH i Hrvatskom, TRZ je prilikom istrage i krivičnog gonjenja počinilaca ratnih zločina upućeno i na saradnju sa Misijom EULEX-a, odnosno sa nadležnim institucijama na Kosovu. Međutim, kako se navodi u Analizi, saradnja TRZ i institucija na Kosovu je praktično nepostojeća, mogućnosti njenog unapređenja su u ovom trenutku neizvesne, a posebno zabrinjava činjenica da TRZ više od četiri godine nije podiglo ni jednu optužnicu za zločine počinjene na Kosovu.\n„Suđenja za ratne zločine, koja se odvijaju pred nacionalnim sudovima, zahtevaju da tužioci u regionu aktivno međusobno sarađuju u prikupljanju i razmeni dokaza. Ova saradnja treba da bude usmerena ka tome da se kroz zajednički rad tužilaštava afirmiše borba protiv nekažnjivosti za ratne zločine. Nadležni organi i politička elita moraju mnogo snažnije da podržavaju napore koji vode ka unapređenju saradnje među državama bivše Jugoslavije kada je reč o procesuiranju ratnih zločina, jer je to neophodan korak ka ponovnom uspostavljanju poverenja i pravde u regionu“, naglašava FHP u svojoj publikaciji.\nKako se dodaje, u Srbiji, kao i na celoj teritoriji bivše SFRJ, i dalje su nerešena brojna pitanja koja predstavljaju nasleđe rata i koja duboko podrivaju temelje stabilne regionalne saradnje i dobrosusedskih odnosa. „Tome u prilog govori činjenica da se bilateralni odnosi država regiona vraćaju nekoliko koraka unazad, svaki put kada se na političkoj agendi otvore pitanja koja su direktna posledica ratova. S obzirom na broj nerešenih pitanja u odnosima između država bivše SFRJ, izvesno je da će bez proaktivnog pristupa njihovom rešavanju ta pitanja nastaviti da opstruišu dobrosusedske odnose i potencijalno dovesti do blokiranja u napredovanju ka članstvu u EU“, tvrde u FHP-u i ukazuju da regionalna saradnja nije samo obaveza koja proističe iz procesa pristupanja Evropskoj uniji, već je ona pitanje perspektive dobrosusedskih odnosa u regionu.\n„Efikasno procesuiranje ratnih zločina direktno zavisi od efektivne regionalne saradnje, a ona je prečesto talac nepovoljnih političkih okolnosti. U tom smislu je neophodno unaprediti postojeće mehanizme saradnje, kako bi se regionalna saradnja u procesuiranju ratnih zločina vratila u okvire međunarodne pravne saradnje. Od Srbije se u narednom periodu očekuje da pokaže veću posvećenost procesuiranju ratnih zločina, te da podstiče atmosferu koja pogoduje razvoju regionalne saradnje. Istovremeno, pred TRZ stoji izazov zadobijanja poverenja javnosti drugih država u regionu. Na TRZ je stoga odgovornost da svoj rad učini efikasnijim i proaktivnijim, te da podiže optužnice protiv visokorangiranih osoba“, ukazuje se u Analizi.\nDosadašnja regionalna saradnja i postojeći pravni okvir još uvek nisu doveli do rešenja dileme o nadležnosti u pogledu suđenja osumnjičenima za ratne zločine. Budući da zakonodavna rešenja u državama regiona ne dozvoljavaju izručivanje vlastitih državljana, to znači, ističu u FHP-u, da osobe za kojima su raspisane poternice u Hrvatskoj, ili još češće, u BiH, uglavnom ostaju izvan domašaja pravosudnih organa koji su poternice raspisali. Kada je reč o suđenjima u odsustvu, FHP smatra da to što krivična dela ratnih zločina ne zastarevaju, ne znači da tužilaštva treba da se pozivaju na to da se optuženima sudi u odsustvu.\n„Treba imati u vidu da u slučaju suđenja u odsustvu, okrivljeni (koji nisu prisutni) ne mogu da iznesu svoju odbranu, ne mogu da ispituju svedoke niti da predlažu dokaze. Stoga se suđenjima u odsustvu nepotrebno troše ionako vrlo ograničeni resursi kojima raspolaže tužilaštvo, posebno imajući u vidu da lica koja su osuđena u odsustvu mogu podneti zahtev za ponavljanje krivičnog postupka ukoliko se nekada nađu na teritoriji države koja ih je osudila. Osim toga, umesto da se unapredi efikasnost procesuiranja ratnih zločina, i tužilaštvo i nadležni sud se opterećuju predmetima koji će morati ponovo da se procesuiraju ukoliko okrivljeni u nekom trenutku budu dostupni pravosudnim organima države koja ih je osudila u odsutnosti. Ne sme se izgubiti iz vida da suđenja u odsustvu nikako nisu u skladu sa opredeljenjem ka promovisanju dobrosusedskih odnosa, budući da su suđenja u odsustvu, po pravilu, suđenja u kojima su optužena lica državljani drugih država, nedostupna domaćim pravosudnim organima“, navodi se u publikaciji „Analiza i preporuke za unapređenje regionalne saradnje u procesuiranju ratnih zločina“\nKao jedan o brojnih primera loše regionalne saradnje, FHP je u svojoj publikaciji predstavio slučaj Novaka Đukića. Od oktobra 2015. se pred Odeljenjem za ratne zločine Višeg suda u Beogradu vodi postupak za priznanje i izvršenje pravnosnažne krivične presude Suda BiH protiv Novaka Đukića, koji je pred tim sudom osuđen na 20 godina zatvora zbog napada na Tuzlansku kapiju 25. maja 1995. godine. kada je ubijena 71 osoba, a ranjeno preko 100 ljudi.\n„Nakon što se po pravnosnažnom okončanju postupka nije odazvao pozivu za izdržavanje kazne u BiH, za njim je raspisana međunarodna poternica. Budući da Đukić poseduje državljanstvo Srbije i da je od ukidanja pritvora boravio u Srbiji, BiH je uputila zamolnicu Srbiji za priznanje i izvršenje pravnosnažne krivične presude kako bi Đukić kaznu odslužio u Srbiji. Sednice sudskog veća Odeljenja za ratne zločine Višeg suda u Beogradu su u postupku povodom priznanja presude Suda BiH u protekle tri godine odlagane deset puta, zbog navodnog lošeg zdravstvenog stanja osuđenog. Ovaj slučaj se može smatrati ilustrativnim, jer ukazuje na nekoliko važnih pitanja. Prvo, ukazuje na problem krivičnog gonjenja i izvršenja osuđujućih krivičnih presuda u odnosu na lica koja izbegavaju krivičnu odgovornost tako što prelaze na teritoriju druge države čiji su državljani. Drugo, na ovom primeru je sasvim očigledno da je za uspešnu regionalnu saradnju potrebno da postoji odnos poverenja među pravosudnim institucijama regiona, odnosno u potvrđivanju pravnosnažnih presuda ovih sudova“, ističe se u publikaciji „Analiza i preporuke za unapređenje regionalne saradnje u procesuiranju ratnih zločina“.\nfhp, hrvatska, saradnja, srbijaBeograd


People , K.S.\nOn je, naime, odigrao igru na sreću, bacio svoj listić nakon što je video da se izvučeni brojevi ne poklapaju sa njegovim, a potom uvideo da je zapravo osvojio 100.000 dolara, piše "Pipl".\nNAJVEĆI BAKSUZ NA SVETU Osvojio na lutriji milion dolara pa izgubio dobitni listić\nIz kontejnera izvukao dobitni listić na lotou\nDesilo se to da je greškom proverio rezultate za dan ranije.\nMeđutim, ubrzo je shvatio, dok je pio kafu, da je napravio veoma skupu grešku. Iskopao je listić iz smeća i ubrzo otkrio da se svih pet brojeva poklapa sa onima koji su izvučeni.\nŠokirani muškarac nije mogao da veruje koliko je sreće imao, a odlučio je da deo dobitka uloži u fakultetski fond za svoje unuke, a deo donira u dobrotvorne svrhe.


Vesti\t11.03.2012 18:27\nBivša teniserka Ana Kurnjikova priznala je da obožava Majami jer bi u tom gradu bez problema mogla da se prošeta gola.\nAna je prošlog meseca prodala svoju luksuznu kuću za 7,4 miliona dolara i sad planira da kupi novu, mnogo luksuzniju, koja će je koštati 20 miliona dolara.\n"Srećna sam u Majamiju. To je moj grad. Volim kad vidim ljude po gradu u šortsevima i kratkim majicama. Sve je neobavezno i opušteno. Mnogo slobodnije nego u Los Anđelesu ili Njujorku", rekla je Ana Kurnjikova i dodala:\n"Osećam da bih mogla i gola da se prošetam po Majamiju. Dobra stvar je što ovde nema paparaca kao u Los Anđelesu, pa uživam u privatnosti".\nAna Kurnjikova kaže da joj ne nedostaje igranje tenisa.\n"Da nisam donosila neke glupe odluke, moja sportska karijera bila bi još uspešnija, ali i ovako ne žalim ni za čim".\nRuskinja je u vezi sa Enrikeom Iglesijasom, a i dalje se druži sa\nteniserkama, najviše sa Serenom Vilijams, Kuznjecovom, Miskinom i Safinom. Izvor


Blic: Izbor predsednika OKS u februaru iduće godine – Sport ONLINE\nBlic: Izbor predsednika OKS u februaru iduće godine\n10/11/2016 Radio Sport Olimpijada 0\nBEOGRAD – Novi predsednik Olimpijskog komiteta Srbije neće biti izabran izabran do kraja 2016. godine, već u februaru sledeće, piše „Blic“.\nIzvršni odbor Olimpijskog komiteta Srbije doneo je odluku pre dve nedelje da se otvori postupak za izbor organa i tela OKS, a kako je saopšteno na Izbornoj skupštini koja bi se održala u decembru birao bi se i novi predsednik.\nMeđutim, kako “Blic” saznaje, naslednik Vlade Divca neće biti izabran do kraja 2016. godine, već u februaru sledeće, pošto su pojedini savezi nezadovoljni uslovima koje je raspisao Olimpijski komitet Srbije.\nTako ce Fudbalski savez Srbije tražiti od OKS-a pomeranje termina za izbor predsednika kao i promene uslova koje mora da ispunjava novi prvi srpski olimpijac.\nNjihovim putem krenuce i još neki savezi, navodi se na sajtu „Blica“.\nPored toga, očekuje se da i uslovi konkursa budu promenjeni kako bi umesto dosadašnjih sedam tacaka clana 35 za predsednika OKS mogli da ispune i ljudi iz sporta, koji se njime nisu profesionalno bavili, ali jesu uspešni sportski radnici, i vec dokazani organizacioni i finansijski strucnjaci.\nKandidate za predsednika predlažu Savezi, članovi OKS, a rok za prijavu ističe 18. novembra.\nPrema povelji MOK-a, Izborna skupština mora da se održi najkasnije šest meseci po završetku Olimpijskih igara, što je u ovom slučaju 21. februar 2017. godine.


VestiAustrijaRomi širom sveta obeležavaju 8. april kao Svetski dan Roma\nSvetski dan Roma obeležava 8. aprila, s ciljem da se ukaže na probleme Roma koji su najveća etnička manjina u Evropi. Mnoga romska udruženja u Beču aktivno deluju u oblasti socijalnih, kulturnih i sportskih projekata kako bi se poboljšala sveobuhvatna situaciju romske populacije.\nNa prvom međunarodnom kongresu Roma, održanom u Londonu 1971. godine, za romsku himnu proglašena pesma “Đelem – đelem” (romski: Išao sam, išao), a ustanovljena je i zastava plavo-zelena boje, s crvenim točkom u sredini, kao simbolom napretka i pokreta, ali i migracije Roma tokom istorije.\nU Austriji živi oko 40.000 Roma i na ovim prostorima žive još od 15. veka. Romi u Austriji se mogu podeliti na pet podgrupa: Burgenland-Romi, Sinti, Lovari, Kalduraš, Gubet i Arlije. Svaka od ovih grupa ima svoju istoriju porekla i kulturu.\nSavetovalište za Rome na nemačkom, engleskom, francuskom, romanesu i srpskom jeziku.”Romano Centro” podržava svoje članove u odnosima sa organima vlasti i nudi savetovanje u oblasti socijalnih usluga i prava boravka za strance. Značajno je povezivanje sa organizacijama Roma u svetu kao i međunarodno komuniciranje zajedničkih interesa. U oblasti kulture organizuju se brojne diskusije, priredbe i nastupi muzičkih grupa. U centru postoji i biblioteka, kao i posebna pomoć u učenju za romsku decu koju nude takozvani romski asistenti.


- Pokrajinska vlada preko resornog sekretarijata je u proteklih nekoliko meseci, koji nisu bili nimalo laki, uspela da obezbedi 704 interaktivne table za 502 matične škole i 202 izdvojena odeljenja. Time je u obrazovne ustanove uveden najmoderniji način prenošenja znanja i podignut kvalitet obrazovanja - izjavio je predsednik Pokrajinske vlade Igor Mirović.On je\nOn je kazao i da "država koja ne vodi računa o obrazovanju, zdravstvu i kulturi rizikuje celu budućnost".\n- Zato će Pokrajinska vlada i narednih godina nastaviti sa osavremenjivanjem nastave - naveo je Mirović, navodi se u saopštenju.\n- U svakom mestu u Vojvodini imamo konrektne rezultate kojima stvaramo mnogo bolje uslove za rad i boravak učenika u školama. Ojačali smo i restukturirali naše finansije, i zbog toga danas možemo da investiramo u ovu oblast, jer u obrazovanju leži naša budućnost - poručio je on.\nMirović podsetio je na to da se u Vojvodini realizuju brojne investicije u oblasti obrazovanja\n- Interaktivne table učiniće upravo to – motivisaće učenike i pružiće im mogućnost integrisanja u savremene tokove informacionih tehnologija 21. veka - izjavio je sekretar Njilaš.


Timoku trofej Kupa na terenu gradskog rivala Kablova - Glas Zaječara\nHome Sport Timoku trofej Kupa na terenu gradskog rivala Kablova\nFudbaleri Timoka osvajači su Kupa Fudbalskog saveza grada Zaječara pošto su posle boljeg izvođenja penala savladali Kablove 5:3 (1:1). Nakon regularnih 90 minuta, susreta odigranog na stadionu u naselju “Ključ” u Kotlujevcu bilo je 1:1, pa su jedanaesterci rešili ko će u polufinale Kupa FSZO i dalji krug najmasovnijeg takmičenja u Srbiji.\nPočelo je vrlo obazrivo, bez pravih šansi u prvih 30 minuta meča. Kablovi su bili nešto agilniji, a najbolju priliku imali su upravo domaći, pošto je nakon sjajnog prodora Ramadanija, brzonogi igrač Kablova srušen na samoj ivici šesnaesterca gostiju. Dosuđen je slobodan udarac, ali je novi-stari golman Timoka, Aleksandar Jovanović vrhovima prstiju intervenisao i izbacio loptu u korner, piše Glassporta.rs.\nI to bi bilo sve vredno pomena u prvih 45 minuta meča, koji su gosti počeli bez strelaca i najboljih igrača sa otvaranja sezone, Roševića, Ristića i Dragićevića.\nAli nakon što je Ramadani doveo Kablove u prednost pogotkom u 63. minutu utakmice, trener gostiju Rajčić je morao da reaguje. I upravo je igrač sa klupe, Dragićević poravnao rezultat u 77. minutu susreta, pogotkom sa bele tačke.\nIzabranici trenera domaćih Bešinića nisu uspeli do kraja da vrate prednost, pa su penali morali da reše pitanje pobednika. Tamo je u junaka ponovo izrastao golman gostiju Jovanović, koji je odbranio udarce Đoševskog i Bonovića i doneo Timoku Kup Fudbalskog saveza grada Zaječara.\nZaječarske timove već za vikend čekaju obaveze u Srpskoj ligi “Istok”. Kablovi dočekuju Dunav iz Prahova u nedelju 23. avgusta, dok Timok 1919 dan ranije gostuje u Trsteniku.\nRevanš dva gradska rivala imaćemo priliku da gledamo u vanrednom 3. kolu Srpske lige, koje je na programu već u sredu 26. avgusta.\nPrethodni tekstRukometaši Zaječara počeli pripreme za novu sezonu\nOdigrano 1. kolo Zaječarske okružne lige: Graničar „petardom“ ispraćen iz Sokobanje, Radnički slavio na gostovanju


Predsednik opštine odgovorio na tvrdnje Sergeja Trifunovića - Infobrif\nPredsednik opštine odgovorio na tvrdnje Sergeja Trifunovića\nObjavljeno 18.05.2019. u 18:03 poslednja izmena 18.05.2019. u 18:04\nFoto: Youtube/N1, PrntScr, arhiva\nPredsednik opštine Knjaževac Milan Ðokić izjavio je danas da je Sergeja Trifunovića već tužio zbog lažnih navoda da je hapšen zbog posedovanja kokaina, a da Trifunović ne dolazi na ročišta i izbegava da primi sudski poziv, ali nastavlja, kaže Ðokić, sa kampanjom protiv njega i SNS.\nÐokić je reagovao na današnje navode Sergeja Trifunovića na Tviteru da je Ðokić hapšen.\nSNS: Prebijen naš odbornik, “ozbiljne povrede ključne kosti”\nPredsednik opštine Knjaževac takođe odbacuje optužbe da je sinoć u tom gradu prebio Dalibora Stanojevića, odbornika DS-a, navodeći da se dogodilo upravo suprotno, odnosno da je Stanojević teško povredio Miroljuba Božinovića, odbornika SNS-a.\nOn navodi da se oglašava povodom, kako kaže, monstruozne kampanje koju protiv SNS i njega lično, vodi Sergej Trifunović, kojeg smatra propalim glumcem i političarem u pokušaju.\nÐokić je naveo da je juče, na Dan opštine Knjaževac, kada su sumirani dobri rezultati, najavljeni novi projekti i nagrađeni najbolji u tom gradu, to nekome zasmetalo, jer nekome ne ide u korist da se Knjaževac razvija i da se za grad čuje po dobru, već je važno da se provocira i dovede do incidenta.\n„Kada im to nije uspelo, propali glumac Sergej Trifunović me je ponovo javno optužio da sam narko diler“, naveo je Ðokić u pisanoj izjavi dostavljenoj Tanjugu.\nPodsetio je da je zbog takvih izjava već podneo tužbu sudu i naveo da Sergeja nema na ročištima i da uporno izbegava da primi sudski poziv.\n„Umesto toga mu se priviđaju narko dileri, što u njegovom slučaju nije za čuđenje, jer je našoj javnosti odavno poznato da je upravo Sergej Trifunović konzument narkotika, pa mu se valjda zbog toga tako često priviđaju narko dileri…“, rekao je Ðokić.\nGrađanin oteo papir aktivistima SNS na vratima, policija ga…\nDveri: Knjaževac pokazuje šta je jedino što znaju funkcioneri SNS\nOn je poručio da će pred sudom dokazati ono što, kaže, svi u Knjaževcu znaju, da nema nikakvih dodirnih tačaka sa narkoticima i ljudima iz tog sveta, dok, navodi, „u celoj Srbiji svi znaju da Trifunović ima veze sa narkoticima i da je to njegov svet“.\n„Kada me propali glumac optužuje za monstruozne stvari, znam da je politika koju u Knjaževcu vodi SNS, i ja kao predsenik opštine, ispravna i da nemamo pravo da se takvima sklanjamo, već je naša dužnost da nastavimo da još posvećenije radimo za građane koji su nam ukazali poverenje“, naveo je Ðokić.\nLider Pokreta slobodnih građana Sergej Trifunović objavio je na svom Tviter nalogu da su Dalibora Stanojevića prebili gradonačelnik Knjaževca i njegov telohranitelj, kao i da je gradonačelnik hapšen zbog posedovanja kokaina.\nTuča odbornika Demokratske stranke i Srpske napredne stranke, oglasila se policija\nMUP je saopštio da intenzivno radi na utvrđivanju svih činjenica i okolnosti događaja u Knjaževcu, gde je posle proslave Dana opštine, po izlasku iz restorana došlo do svađe i tuče između D.S. (1977), odbornika DS i i M. B. (1965), odbornika SNS.\nRanije danas DS je saopštila da je Ðokić sa saradnicima napao njihovog odbornika Dalibora Stanojevića, ali je SNS u saopštenju navela da je upravo Stanojević napao i teško povredio odbornika naprednjaka u tom gradu Miroljuba Božinovića.\nDemokratska stranka: Brutalno pretučen odbornik i organizator protesta „Jedan od pet miliona (FOTO)\nKnjaževacMilan ĐokićSergej TrifunovićSNS\nPetorica Srba osuđeni na 92 godine zatvora, evo i zbog čega\nPokreta socijalista NS: Razbijali prostorije SNS iz mržnje prema Aleksandru Vučiću\nGrađanin oteo papir aktivistima SNS na vratima, policija ga privela u stanicu


2008-11-15 Prvenstvo Evrope za veterane\nPrag je 15. novembra bio centar evropskog džudoa. U glavnom gradu Češke okupili su se najbolji majstori ovog sporta, koji su dominirali na Starom kontinentu krajem prošlog i početkom ovog veka. Poziv za učešće na ovom velikom takmičenju dobio je i naš sugrađanin Slavko Stanišić, džudo šampion koji je doskora izlazio na megdane seniorima, takmičio se za ekipu JK Dinamo, ali je radio i mečeve u pojedinačnoj konkurenciji.\nSlavko se dugo pripremao za ovaj nastup i jedva je čekao da sjajnu karijeru kruniše u Pragu. Znao je da samo on u ovom trenutku može da napravi veliki rezultat, a onda umalo da ne otputuje u jedan od najlepših gradova Evrope – na dan njegovog polaska bio je otkazan let za glavni grad Češke. Ni tada se nije predavao. Otputovao je sutradan i nije mogao da nastupi u svojoj starosnoj kategoriji, pa je na sopstvenu odgovornost od organizatora zatražio da se nadmeće u mnogo jačoj grupi. Uspeo je i u ovoj svojoj nameri i opravdao je svoje učešće na ovom takmičenju. Odradio je pet veoma teških mečeva i osvojio bronzanu medalju.\nSlavko Stanišić još jednom je ušao u istoriju džudo sporta. Njegov rezultat sigurno će biti vodilja nekim novim klincima koji u stopu prate svog idola na tatamiju.


MUŽEVNOST KAO PATOLOGIJA: Vaši sinovi, očevi i muževi su poremećeni i treba ih lečiti! | Vesti Dana\nKada primetite da je neka žena ženstvena da li to smatrate pozitivnom ili negativnom osobinom njene ličnosti? Da li tako gledate i na muževne muškarce? Iako se ženstvenost i muževnost u mnogim kulturama smatraju za pozitivne osobine ličnosti, američki psiholozi ne misle tako: muževnost su proglasili za patologiju.\nReč je o „Vodiču za psihološku praksu u radu sa dečacima i muškarcima” koji je objavila Američka psihološka asocijacija koja okuplja skoro 120.000 psihologa. U svom pokušaju da zasnuju „rodno senzitivan pristup” psihološkim i emocionalnim problemima muškaraca, autori su se oslonili na nenaučnu rodnu ideologiju čiji je temelj razlikovanje pola od „roda”. Iz tog razloga ovaj „vodič” vrvi od ideoloških pojmova kao što su „muška privilegija”, „seksizam”, „patrijahat”, „napetost rodne uloge”, „tradicionalna muška ideologija” itd.\nNapad na patrijarhat\nKako je muževnost negativna osobina, od nje odrasle muškarce treba lečiti, a na dečake treba preventivno delovati kako bi izrasli u „nove muškarce”. Za sve je krivo vaspitanje u okviru „tradicionalne muške ideologije” jer ono stvara muževnost koja „ograničava psihološki razvoj muškarca, sužava njegova ponašanja, izazivajući veliku napetost u njegovoj rodnoj ulozi, ugrožava njegovo mentalno i fizičko zdravlje”. Usmerenje na postignuće i uspeh, sklonost avanturi i rizicima, izbegavanje da se izgleda kao slabić postaju neprihvatljive crte ličnosti muškarca. A na dečake i muškarce se gleda kao na „grupu koja teži da zadrži privilegije i moć koja je proizašla iz njihove rodne uloge”.\nU datom „vodiču” jasno ističu da se naslanjaju na feminističku doktrinu poznatu pod nazivom „nova psihologija muškarca” unutar koje se „muškost” smatra problematičnim i nepoželjnim društvenim konstruktom. Sve one osobine koje se smatraju sastojcima muževnosti: izdržljivost, fizička snaga, atletska građa, hrabrost i preuzimanje rizika, emocionalna suzdržanost, sklonost uzbuđenjima, takmičarski duh, uspeh i postignuće, agresivnost itd. – sada postaju negativne crte ličnosti koje su podložne psihološkom tretmanu.\nIzmeđu redova ovog „vodiča” mogu se pronaći odjeci radikalno feminističkog učenja o „toksičnoj muževnosti”. Poslednjih decenija se kroz medijske sadržaje karikiraju i izvrgavaju ruglu takozvani mačo-muškarci ili alfa-muškarci, da bi tek u učenju o „toksičnoj muževnosti” ovi nazivi kojima se označavaju dominantni muškarci postali prave dijagnoze. Nasuprot tome, medijski se promoviše i nudi kao uzor nedominantan, podredljiv i saradljiv beta-muškarac.\nDok se u prirodnim naukama opisuje stvarnost onakva kakva jeste, u društvenim naukama, u koje spada i psihologija, zastupaju se ideje kakva stvarnost treba da bude. Zbog toga su ove nauke podložne ideološkim uticajima i političkim akcijama. Autori opisanog vodiča jasno napadaju ono što oni vide kao „tradicionalnu mušku ideologiju” i „patrijarhat”, ali verovatno nisu svesni da to čine zastupajući suprotnu radikalno feminističku ideologiju i „matrijarhat”.\nVažne polne uloge\nTačno je da tokom vaspitanja i socijalizacije zajednica utiče da se prihvatanjem polnih uloga kod dečaka i devojčica razviju jedne osobine, a da se obeshrabri razvoj drugih osobina njihovih ličnosti. Ako se tako gleda, onda bi bilo dobro da svako, bilo muško bilo žensko razvije osobine oba pola i postane „muško-ženac” ili androgina ličnost. Ali, polne uloge imaju svoju svrhu i funkciju, delujući na nivou zajednice, stvarajući komplementarnost i potrebu, ali i privlačenje „polovina”. Zato raspad polnih uloga ima negativne posledice na zajednicu, a samim tim i pojedince koji je sačinjavaju.\nIdeje iznete u opisanom vodiču čine da će ubuduće, kako upozoravaju kritičari, biti pametno pre nego što muškarac ode kod psihologa ili mu roditelji pošalju svog sina, da saznaju ideološke stavove datog psihologa.\nSa veoma sličnom argumentacijom ovih „psiho-ideologa” možemo zastupati ideju da je testosteron koji zapljuskuje muške mozgove, povećavajući mušku seksualnost i agresivnost, odgovoran za silovanja i svakoliko nasilje, tako da je opravdano sve muškarce kastrirati kako bismo stvorili bolje društvo.


“Više od 15 000 Leskovčana će biti oštećeno novim tumačenjima zakona” – NOVA NAŠA REČ\nViše od 15.000 Leskovčana biće oštećeno novim tumačenjima zakona Zakona o obligacionim odnosima i Zakona o zastiti korisnika finansijskih usluga koje ima za cilj zaštitu banaka, a na štetu je građana, upozorava mlada advokatica Ninoslava Vasić koja je i odbornica Grupe građana “Za Leskovac – ZAJEDNO” koja je u Skupštini grada Leskovca u opoziciji.\n– Iako postoji stav Vrhovnog kasacionog suda od 2016. godine koji jasno kaže da banke nisu imale osnov da od građana naplaćuju troškove obrade kredita, vlast uporno pokušava da zaštiti banke, a na štetu građana, – upozorava Vasić.\nKaže da je prvi pokušaj vlasti bio donošenjem nacrta Zakona o parničnom postupku, a ovakvo tumačenje zakona je drugi pokušaj.\n-U Leskovcu je minimum 15.000 građana podnelo tužbe protiv banaka radi povraćaja neosnovano naplaćenih sredstava. Svi ti građani će usvajanjem ovakvog nakaradnog tumačenja morati da vrate sve ono što im je banka neosnovano oduzela, kao i da plate sudske troškove,- objašnjava Vasić.\nVlast pokušajima da utiče na pravosuđe i sudsku vlast, oštećuje građane, i to one siromašnije, a sa druge strane, štiti banke i druge ekonomski jače institucije, objašnjava ona.\n-Grupa građana „Za Leskovac zajedno“ izražava protest zbog jednog ovakvog pokušaja da se utiče na pravosuđe, i jednog ovakvog nakaradnog i naštelovanog tumačenja zakona. Ističemo da smo uz građane Leskovca i nadamo se da će jedina nezavisna profesija, advokatura, uspeti da se izbori da ovakav predlog ne uđe u skupštinsku proceduru.\nVlast zapravo ovakvim postupcima pokazuje da sve sto radi radi za sebe, ali ne i za građane Srbije,- navodi Ninoslava Vasić.


Led Zeppellin: Celebration Day - Dan u Beogradu\nNaslovna » Izlasci » Film » Led Zeppellin: Celebration Day\nAh Neša 9. oktobar 2012. Film Postavite komentar\nSnimak koncerta benda Led Zeppelin „Celebration Day“ biće prikazan 17. oktobra od 20.00 u bioskopu Cineplexx u šoping molu Delta City.\n„Led Zeppellin“ je 10. decembra 2007. godine održao koncert u londonskoj O2 Areni, posvećen njihovom dragom prijatelju i osnivaču kuće Atlantic Records, Ahmetu Ertegunu. Ono što ga je obeležilo je više od dva sata energičnog bluz roka, koji je odmah potom postao deo legende o Led Zeppellinu.\nOsnivačima benda Džonu Polu Džounsu, Džimiju Pejdžu i Robertu Plantu pridružio se Džejson Bonam, sin njihovog poslednjeg bubnjara Džona Bonama, da bi izveli 16 pesama sa proslavljenih albuma, uključujući hitove: „Whole Lotta Love“, „Rock And Roll“, „Kashmir“ i „Stairway To Heaven“. Fanovi benda i posetioci bioskopa Cineplexx Delta City imaće priliku da sede u prvim redovima i da dožive ovaj istorijski događaj u visokoj rezoluciji, sa kvalitetnim ozvučenjem. (danubeogradu.rs)\nTagovibioskopi cineplexx delta city dub film muzički film\nPrethodni Koncert u Rexu: Mick Harvey Band\nSledeći Časovi klizanja sa Diznijevcima u Kombank areni


Obnovljivi izvori energije - JAI\nRepublika Srbija se nalazi pred izazovom da trasira dugoročni poželjni put razvoja energetike i definiše strateška opredeljenja na kojima će se zasnivati taj razvoj u narednom srednjoročnom periodu, odnosno do 2030. godine. Zahtev koji se postavlja pred energetiku je da bude čistija, odnosno da se u što većoj meri oslanja na obnovljive izvore energije, a u što manjoj na iscrpive.\nSrbija ima značajne izvore obnovljive energije kojima bi mogla da zadovolji novonastale zahteve. Vlada Srbije je razvila strategiju kako bi iskoristila ovu priliku. Da bi podstakla razvoj i investicije u ovaj sektor i ispunila obaveze koje je preuzela po pristupanju Energetskoj zajednici Evrope i u procesu pristupanja Evropskoj Uniji, Vlada Srbije je usvojila niz propisa po direktivi 2009/28/E3 o promociji upotrebe energije iz obnovljivih izvora, koji omogućavaju:\nUspostavljanje sistema “podsticajnih tarifa” u kom će Vlada Srbije subvencionisati trošak obnovljive energije\nSticanje statusa “Povlašćenog proizvođača električne energije” koji koristi obnovljive izvore energije za proizvodnju struje\nPrema svemu navedenom može se zaključiti da oblast obnovljivih izvora energije u Srbiji i regionu predstavlja izuzetan potencijal za investitore, kako u pogledu raspoloživosti resursa, tako i u pogledu isplativosti investicija. Po podacima navedenim u Strategiji energetike Republike Srbije neiskorišćeni raspoloživi tehnički potencijal hidro energije kod MHE je čak 97%, a potencijalni projekti izgradnje obuhvataju 387MW raspoređenih na 191 lokaciji.\nRazvoj projekata u ovoj oblasti, a naročito malih hidro-elektrana, predstavlja nov fokus JAI tima od sredine 2012. Godine, koji je učestvovao u uspešnoj realizaciji 5 projekata malih hidro-elektrana ukupne instalisane snage od 7MW. Naš tim trenutno sprovodi aktivnosti na razvoju tri male hidro-elektrane ukupne instalisane snage cca 12 MW za reputabilnog nemačkog investitora.\nNakon inicijalne procene lokacija, njihovog hidro-potencijala i prirodno uslovljenih mogućnosti za njegovu eksploataciju, koja se obavlja u saradnji sa švajcarskim i austrijskim timom konsultanata, vrši se izrada konceptualnog rešenja i pristupa izradi tehničke dokumentacije. U toku ovog procesa odvija se i složeni postupak saradnje sa nizom državnih institucija na republičkom i organa uprave na lokalnom nivou, a sve u cilju obezbeđenja potrebnih uslova, saglasnosti i dozvola za izgradnju. Sledi struktuiranje finansiranja projekata u saradnji sa komercijalnim bankama, a zatim i sprovođenje tenderskih procedura za nabavku opreme i izvođenje radova, koje se odvija u kontrolisanom procesu. U toku ugovaranja, a zatim i izvođenja radova se sarađuje sa iskusnim timovima nadzora, finansijskog monitoringa i predstavnika banke koja obezbeđuje projektno finansiranje. Ovakav struktuirani proces, uz angažovanje iskusnih inostranih eksperata za ovu oblast, omogućava uspešnu realizaciju projekata uz maksimalno smanjenje rizika.


Vlada CG mora da prekrši zakon za isplatu januarskih plata?\nTanjug 23. decembra 2020. 09:30\nPODGORICA – Crnogorska vlada i resorni ministri su saglasni da je privremeno finansiranje neophodno, ali još nisu objasnili na koji način će isplatiti januarske plate a da ne prekrše Zakon o budžetu, pišu Dnevne novine.\nČlan 37 Zakona o budžetu i fiskalnoj odgovornosti, koji normira privremeno finansiranje kroz mesečno odobrenje jedne dvanaestine stvarnih izdataka ostvarenih u prethodnoj godini, moguće je primeniti samo za one potrošačke jedinice koje su utvrđene u ovogodišnjem budžetskom zakonu.\nOd 12 ministarstava nove vlade, čak njih sedam nije bilo obuhvaćeno u Zakonu o budžetu za 2020, navodi se u tekstu koji prenosi portal Cdm.\nNova vlada je odlučila da neka ministarstva objedini i da formira neka nova, za koja je, shodno zakonu, upitan način finansiranja od januara.\nUpitne su i plate za više od pola zaposlenih u javnom sektoru.\nPoslanik Socijaldemokrata i bivši ministar prosvete Damir Šehović kaže za Dnevne novine da nema dilemu ukoliko se i tokom januara bude insistiralo na privremenom finansiranju, da će vlada doći u zonu neregularnog raspolaganja budžetskim sredstvima.\n“Radnici i u ovih sedam ministarstava će moći da prime plate, ali taj ko ih potpiše će morati da zna da krši zakon i da može krivično da odgovara. Zakon o budžetu je jasan”, rekao je Šehović.\nU prilog njegovoj konstataciji ide i odluka Senata Državne revizorske institucije, koja je potvrdila da novac iz budžeta mogu da dobiju samo one potrošačke jedinice koje se nalaze u ovogodišnjem Zakonu o budžetu.\nU vladi su jasno saopštili da smatraju da sve rade u skladu sa zakonom.\nZa sada je poznata činjenica koju je nedavno saopštio ministar ekonomskog razvoja Jakov Milatović da će rebalans budžeta za narednu godinu biti urađen u aprilu ili maju.\n“Taj rebalans budžeta će biti prava refleksija novih ekonomskih politika vlade. Nijedna ekonomska politika ne može biti doneta bez prethodnog finansiranja za tu razvojnu politiku. Mi smo napravili taj prvi korak i čeka nas ozbiljna analiza budžeta i na koji način da u taj rebalanst upakujemo naše razvojne ekonomske politike”, kazao je Milatović.\nMeđutim, ostalo je otvoreno više pitanja koja će u januaru stići na naplatu – na koji način će se servisirati ugovorene obaveze, šta je sa garancijama, na koji način će se finansirati Javni servis, te šta će se dešavati sa Montenegro Erlajnsom…\nOno što je sigurno je da novca za plate i penzije neće faliti jer se Crna Gora, emitovanjem obveznica, zadužila 750 miliona evra, pišu Dnevne novine.


Zimske olimpijske igre u Torinu i okolini uveliko počele\nSvaki grad-domaćin se nada da će mu Olimpijada doneti određene koristi, ali ulog Torina je u svemu tome veći nego što je to bio slučaj sa brojnim prethodnim domaćinima. Hiljade ljudi će tokom Olimpijade posetiti planine u okolini Torina. Zaposleni u lokalnoj turističkoj industriji, poput Marije Lujze Surako, nadaju se da će se posetiocima dopasti ono što budu videli.\n«Nadam se da će oni prikupiti informacije i doći da nas posete i leti», kae ona.\nOsim posetilaca, više od dve milijarde televizijskih gledalaca će prvi put videti i rustična planinska sela i istorijsku arhitekturu Torina. Olimpijske igre, kako kaže direktor za strateško planiranje Paolo Veri, jesu prilika za stvaranje visoko tehnološke predstave koja će da privuče studente na regionalne univerzitete i nove poslove.\n«Nadamo se da će u budućnosti ovde biti jedna od prestonica znanja u Evropi», kaže Veri.\nOrganizovanje Olimpijade je deo dugoročnog plana transformacije grada - posle zatvaranja «Fijatovih» fabrika u Torinu, u kojima je svojevremeno radilo više od 150 hiljada radnika. Paolo Veri kaže da se ovaj istorijski grad, koji je pre 150 godina bio prestonica Italije, sada usredsređuje na poboljšanje drumskih i telekomunikacionih veza da bi osigurao budućnost.\n«U narednih pet godina, imaćemo infrastrukturu koja će moći vrlo dobro da poveže biznis, kulturu i dokolicu u Evropi. To je cilj ove Olimpijade», kaže Veri.\nZa sam Torino, Zimska olimpijada je nadmetanje za radna mesta i investicije.


10.09.2018. 16:03 > 17:25\nTačijev savetnik, Ardijan Arifaj rekao je da je na sastanak stigla delegacija političkih predstavnika Albanaca sa juga Srbje.\nPredsednik Kosova je rekao da su šanse za postizanje konačnog sporazuma sa Beogradom minimalne i gotovo nemoguće, ali da "vredi pokušati".\nOni su dans na sastanku sa kosovskim predsednikom Hašimom Tačijem u Prištini, zatražili da kosovska skupština usvoji rezoluciju, koja bi podržala njihov zahtev da se tri opštine s juga Srbije "ujedine sa Kosovom", javlja prištinska "Gazeta Ekspres".\n- Odobrite rezoluciju kojom podržavate naš zahtev za ujedinjenje Preševa, Bujanovca i Medveđe - rekao je gradonačelnik Preševa, Šćiprim Arifi, na zajednickoj konferenciji za novinare sa Tačijem.\nArifi je najavio da će se predstavnici Albanaca sa juga Srbije narednih dana sastati sa šefovima parlamentarnih grupa od kojih će, kako je naglasio, zatražiti "da pokrenu ovu sednicu što je pre moguće".\nAgencija Preševa jone ranije je objavila da će tema razgovora današnjeg sastanka biti i mogućnost da se predstavnici albanske manjine s juga Srbije pridruže dijalogu Beograda i Prištine u Briselu.\nAgnecija "Preševa jone" navela je da će tema razgovora biti mogućnost da se predstavnici albanske manjine s juga Srbije pridruže dijalogu Beograda i Prištine u Briselu.\nZvaničnici iz Brisela juče su demantovali da će evropski komesar Han u sredu biti u Preševu, navodeći da će on tog dana boraviti u Strazburu.\nmomo A taci im odgovorio nemoze nista bez Vucica.\ne ako podmazu gde treba I koliko treba,kao 99.-te,ko zna...\nrealno videli da Vucko poklanja redom pa I oni traze deo.\nUdba Da se formira i nema terorizma, svi mirni!\nhahaha pa ovo je toliko glupo da me ne bi cudilo da im uspe namera.\nZdravko Sto se mene tice, ne moraju uopste ni da se vracaju .\nsvasta Vidi, i oni imaju svog Vucica...\nGox pohapsiti sve zbog izdaje i oduzeti drzavljanstvo\nVojvoda Zabraniti im ulaz u drzavu,pa nek dole vode politiku.\nMirka Ove sitne provokacije su toliko gnusne i bedne, da zasluzuju da budu proterani sa celog Kosova, kao sto su oni proterivali.


O nama - Special Olympics - Bosnia and Herzegovina\nSelect PagePočetnaO NamaVijestiGalerijaDonacijeDokumentiRezultatiKontakt\nMeđunarodna Specijalna Olimpijada okuplja više od 160 zemalja sa svih kontinenata koja ima svoju zakletvu, a ona glasi „Dozvoli da te pobijedim, a ako ne mogu da budem hrabar u svom nastojanju“.\nNa incijativu Međunarodne Specijalne Olimpijade pokrenuta je incijativa osnivanja Bosanske Specijalne Olimpijade 1997. godine. Za nepunu godinu dana osnivaju se klubovi u Pazariću, Fojnici, Bakovićima i Tuzli. Iste te godine održano je prvo takmičenje u okviru Specijalne Olimpijade u košarci, malom nogometu, stonom tenisu i atletici u gradu Tuzli. Od tada svake godine se održavaju takmičenja na državnom nivou i to u: malom nogometu, atletici, košarci, plivanju, stonom tenisu, boćanju i skijanju, a kao najveća sportska manifestacija što je bila pod okvirom Specijalne Olimpijade su „ Igre prijateljstva Jugoistočne Evrope“ koje su se održale u četiri grada Sarajevu, Tuzli, Mostaru i Banja Luci na kojim je prisustvovala i gospođa Kenedi Šrajver.\nDo danas u okviru SO BiH trenutno je angažovano preko 25 udruženja kao što su Klubovi specijalnih sportova, Zavodi, dnevni centri, osnovne i srednje škole koji rade sa osobama sa posebnim potrebama. U BiH živi oko 20.000 osoba sa posebnim potrebama, a ovaj pokret je uvjeren da osobe sa posebnim potrebama kroz sportski trening i natjecenja imaju koristi u fizičkom, umnom, društvenom i duhovnom smislu.\nSpecijalna olimpijada u Bosni i Hercegovini, koja nije pravni nasljednik Bosanske specijalne olimpijade, svoje aktivnosti ima na cijelom području Bosne i Hercegovine. Osnovana je 06. 06. 2006. godine na Osnivačkoj skupštini koja je održana u Sarajevu u prostorijama Fakulteta za sport, kojoj su prisustvovali predstavnici klubova Bosanske specijalne olimpijade iz FBiH i RS-a, kao i predstavnici Saveza za pomoć osobama sa mentalnom retardacijom iz oba entiteta (SUMERO i SUMNRLRS).\nUključivanje osoba sa posebnim potrebama u društvo je dugoročan i mukotrpan put posut predrasudama i nepoznavanjem i zato se „istinska bit Specijalne Olimpijade ne nalazi u politici, praksi ili pravilima, već u svijesti i duhu onih povezanih sa programom“.\n[siteorigin_widget class=”Solicitor_Spacer_Widget”] [/siteorigin_widget]\nEvropska sedmica košarke (1)\nSpecial Olympics Healthy Athletes (6)\nTrening u OŠ “Kiseljak” April 27, 2022\nDržavno prvenstvo Specijalne olimpijade Bosne i Hercegovine April 27, 2022\nRaspis za Državno prvenstvo Specijalne olimpijade u inkluzivnoj košarci April 18, 2022


Crnadak podržao proširenje CEI novim članicama Ministar inostranih poslova Bosne i Hercegovine Igor Crnadak obratio se danas ministrima Centralno-evropske inicijative (CEI), na sastanku u Trstu.\n12. 06. 2019. u 13:47 Agencije/Fena\nCrnadak je pružio podršku CEI kao najstarijoj regionalnoj organizaciji. Posebno je pohvalio ovogodišnje predsjedavanje Italije Centralno-evropskom inicijativom, kao i činjenicu da je ove godine otvorena kancelarija CEI u Briselu, što će približiti tu organizaciju evropskim institucijama.\nCrnadak podržao je proširenje CEI novim članicama, među kojima je Grčka, što će zasigurno doprinijeti jačanju organizacije, te izrazio nadu da će nova vlada Austrije razmotriti odluku o povratku ove zemlje u CEI.\nŠedf bh. diplomatije pozdravio je usvajanje Tršćanske deklaracije kojom se daje puna podrška proširenju Evropske unije na Zapadni Balkan, kao i konkretan podstrek i ohrabrenje BiH za skoro dobijanje statusa kandidata.\nU okviru konferencije Crnadak je imao kratke susrete s ministrima inostranih poslova Mađarske Peterom Sijartom, Srbije Ivicom Dačićem i Hrvatske Marijom Pejčinović-Burić.\nCrnadak na ministarskom sastanku učestvuje na poziv italijanskog ministra inostranih poslova i međunarodne saradnje Enca Moavera Milanezija. Tema ovogodišnjeg sastanka je „Trideset godina Centralno-evropske inicijative i budućnost: zajedničke vizije i vrijednosti, evropski standardi i jaka regionalna saradnja“, saopćeno je iz Kancelarije za odnose s javnošću MIP-a BiH.\nCentralno-evropska inicijativa nastala je 1989. godine iz saradnje četiri zemlje (Italija, Austrija, Socijalistička Federativna Republika Jugoslavija i Mađarska), a danas broji 17 članica. Prioriteti CEI su regionalna saradnja i saradnja sa Evropskom unijom, a u okviru CEI održavaju se redovni godišnji samiti, sastanci ministara inostranih poslova, eksperata, kao i parlamentarna saradnja.


Đoković planira da igra na Ju-Es openu uz jedan uslov - TV, radio i internet Biser, Pozarevac\n16. 07 2020.Sport, Vesti\nNajbolji srpski teniser Novak Đoković ima u planu da nastupi na Ju-Es openu uz jedan uslov, a on se tiče karantina koji bi mogao da usledi po dolasku na američki kontinent, piše španska “Marka”. Đoković je učestvovao u sastanku čelnika ATP i igrača na “Zumu”, na kojem je nagovestio da želi da igra u Njujorku i pokuša da osvoji novi grend slem.\nPrvi reket planete planira da igra u Njujorku, ako ATP reši taj problem do kraja jula, piše španski list.\nMarka podseća i da se u martu Đoković javio igračima koji su već rezervisali smeštaj i kupili karte za SAD i saopštio im da će tražiti od organizatora da im vrati novac, odnosno, podmiri sve troškove ukoliko ne bude turnira.\nTermini turnira su takvi da bi dvonedeljni karantin onemogućio igrače da nastupaju na željenim turnirima, a Novakov plan je da sezonu nastavi mastersom u Sinsinatiju, koji počinje 22. avgusta, posle čega bi igrao Ju-Es open (od 31. avgusta do 13. septembra).\nŠpanski list ističe da je cilj svetskog “broja 1” osvajanje titule u odustvu ostalih igrača iz “velike trojke”, pošto je Rodžer Federer već dugo povređen, a Rafael Nadal po svemu sudeći neće putovati u Ameriku. “Bik sa Majorke” zahvaljujući novom sistemu bodovanja ima 2.000 bodova zbog titule iz 2019, a njegova želja je da se spremi za Rolan Garos i osvoji ga 13. put u karijeri.


Bastać ponovo blokirao radove na Trgu republike, Vesić: Odgovorni biće sankcionisani - Studio B\nBastać ponovo blokirao radove na Trgu republike, Vesić: Odgovorni biće sankcionisani Studio B\nPolitikaPolitika Pocetna 24. 04. 2019. 09:01:01\nSkandal u centru grada. Predsednik GO Stari grad Marko Bastać, sa grupom istomišljenika, ponovo blokirao radove na Trgu republike. Zamenik gradonačelnika Goran Vesić najavio da će Skupština grada u narednih mesec dana preduzeti niz mera kako bi bilo zaustavljeno nezakonito delovanje i odgovorni bili sankcionisani, u skladu sa zakonom.\nGrađani burno reagovali tražeći prekid blokade.\nVesić je, povodom najavljene nove blokade radova na Trgu republike, istakao da će to, nažalost, platiti svi građani Beograda.\n„Trg republike neće biti završen 1. septembra, jer je ovo treća blokada u poslednjih nekoliko dana. Građani Beograda treba da pitaju Marka Bastaća, kao i njegove nalogodavce Boška Obradovića i Dragana Đilasa, zašto trg nije pušten u saobraćaj kako je planirano“, rekao je Vesić za Pink tv.\nOn je ukazao da austrijska kompanija Štrabag“, koja radi na rekonstrukciji Trga republike, svaki put kada se zaustave radovi fakturiše gradu naknadu štete.\n„Do sada je taj iznos dostigao oko dva miliona dinara“, istakao je Vesić.\n„Do jučerašnjeg dana opština Stari grad je iz budžeta za ovu godinu potrošila 127,5 miliona dinara, od čega je 54,7 miliona otišlo na račune sumnjivih nevladinih organizacija, među kojima su najzastupljenije firme Rispekt legal“ i Kodeks trejd“. Te dve firme su i prošle godine od opštine Stari grad dobile 55 miliona dinara, skoro jedanaest odsto budžeta, i preko njih se plaćaju huligani koji uništavaju Beograd“, tvrdi Vesić.\nPored toga, kaže zamenik gradonačelnika, huligani se plaćaju i tako što opština Stari grad ne izdaje rešenja za bašte, pa nijedan ugostitelj na teritoriji ove opštine nema legalno baštu, te ih „reketiraju“ kako im se ne bi slala komunalna inspekcija.\n„Dok Marko Bastać kao predsednik opštine sa svojim huliganima uništava Beograd, Stari grad je jedina opština u Srbiji koja nije ušla u vladin program elektronskog izdavanja dokumenata“, rekao je Vesić i objasnio da to znači da svi građani Srbije u svojoj opštini mogu jednim klikom“ da dobiju željena dokumenta osim građana Starog grada, koji i dalje te poslove završavaju čekajući na alterima.\nVesić tvrdi da to što Bastać radi nema nikakve veze ni sa politikom, niti sa poslom koji treba da obavlja kao predsednik jedne optine, u skladu sa zakonom.\nGlavni urbanista Marko Stojčić za Studio B kaže da je takvo ponašanje nedopustivo. Nezakonito ulaženje i blokada svakako će produžiti rokove koje smo, našim aktivnostima, kaže Stojčić, uspeli da skratimo na 1. septembar.


Izgradnja i rehabilitacija ulica rešava višedecenijske probleme građana Čuruga » Uprava za kapitalna ulaganja AP Vojvodine\nDirektor Uprave za kapitalna ulaganja AP Vojvodine Nedeljko Kovačević i predsednik opštine Žabalj Uroš Radanović obišli su danas radove na izgradnji kolovoza u Bolničkoj ulici, koja je jedna od šest ulica u kojima će se izvoditi radovi na rehabilitaciji saobraćajne infrastrukture u Čurugu.\n„Izgradnja kolovoza u Bolničkoj ulici i delu Arsenija Čarnojevića, deo je velikog projekta rehabilitacije saobraćajne infrastrukture u Čurugu, za koji smo ove godine obezbedili skoro 100 miliona dinara. U pitanju je dvogodišnji projekat, koji finansiramo zajedno sa opštinom Žabalj, a ukupna vrednost projekta je oko 250 miliona dinara“ rekao je ovom prilikom direktor Uprave za kapitalna ulaganja Nedeljko Kovačević, napominjući da projektom predviđena izgradnja oko 1 km asfalta i oko 4,5 km rehabilitacije puteva.\n„Ove godine počinjemo realizaciju još jednog kapitalnog projekta, a to je rekonstrukcija ruiniranog Doma za duševno obolela lica u Čurugu. Realizacijom ovog projekta, za koji je u budžetu ove godine obezbeđeno 150 miliona dinara, smeštajni kapaciteti u Domu biće povećani i rekonstruisani u skladu sa svim uslovima i zahtevima propisanih zakonom i standardima koji regulišu predmetnu oblast“ rekao je Kovačević i dodao da se za narednu godinu planira i finansiranje projekta izgradnje školske zgrade i sportske sale, projekta koji je započet još 1995. godine, ali do danas nije završen.\nPredsednik opštine Žabalj Uroš Radanović zahvalio se Pokrajinskoj vladi i Upravi za kapitalna ulaganja AP Vojvodine na podršci koju su pružili opštini Žabalj.\n„Realizacijom ovog projekta, rešavaju se višedecenijski problemi stanovnika Čuruga, a samim tim doprinosimo i da se poboljša kvalitet života u ovom naseljenom mestu“, istakao je Radanović.


NIN 2444, 30 1997\n2444, 30 1997\nKO JE JOS NA TAJNOM SPISKU\nPosle soka zbog atentata na generalnog sekretara Jugoslovenske levice, u establisment se uvukao nemir i zbog tajnog spiska za likvidaciju licnosti iz sfvere politike i biznisa o kome se u javnosti sve vise govori, dok zvanicnici cute\nUbistvom Zorana Todorovica Kundaka ponovo se potvrdilo da je brz poslovni uspeh, ako ne i politicki, u obrnutoj srazmeri sa duzinom normalnog ljudskog veka. Politicar od karijere (generalni sekretar Jugoslovenske levice) i jos uspesiji biznismen (vlasnik nekoliko privatnih firmi) ubijen je 24. oktobra ispred zgrade "Beopetrola" u Novom Beogradu, drustvenog preduzeca u kome je tek tri meseca bio direktor. Neupadljivo obucen mladic prisao mu je u trenutku dolaska na posao i ispalo dva kratka rafala iz automatskog oruzja, usput tesko povredivsi i Sinisu Milenkovica, vozaca rafinerije "Nafta-Beograd", koji se tu slucajno zatekao.\nRAT KAO SUDBINA\nSpecijalisti za bolesti drustva otkrili su u Jugoslaviji kolektivnu sizofreniju, endemsku glupost, kolosalno neznanje naroda i zapanjujucu nezrelost izvesnih vodja, njihovu izopacenost i verolomstvo, osionost i halapljivost, lazljivost i nasilnistvo, nepostovanje zakona, gazenje procedure, ubrzano srozavanje u kriminal.\nVec sama pojava dva toma "Englesko-srpskog frazeoloskog recnika" Zivorada Kovacevica deluje zaista ubedljivo. Fascinacija, medjutim, nastaje tek kada se on otvori, prelista: pa, to je i zabavno, duhovito stivo koje se s velikim interesovanjem prati.\nPosle ostavke, direktor JUBMES-a Ivan Stambolic, inace skrt na izjavama, rekao je: "Ne mora znaciti da je vlast uvek protiv naroda... Mozda i ona dodje pameti, ludilo ne traje vecno"\nIzvestaj saveznog Komiteta za istrazivanje ratnih zlocina u BiH sadrzi podatke da je avijacija NATO-a koristila radioaktivne projektile prilikom bombardovanja RS i Kninske krajine, ali je taj dokument pod sifrom " strogo poverljivo" nedostupan javnosti


EKONOMISTI NE VERUJU U USPEH NIP-a\nNacionalni investicioni plan (NIP) je napravljen na brzinu i velike su šanse da on državi i gradanima donese više štete nego koristi, ocenili su danas ekonomisti na skupu o NIP-u na Ekonomskom fakultetu u Beogradu."Država je uvek bila loš investitor i može se ocekivati da ce NIP to još jednom potvrditi", rekao je predsednik Naucnog društva ekonomista Božidar Cerovic.\nSumnje u uspeh NIP-a kojim je predvideno da se 2006. i 2007. iz državne kase za projekte od nacionalnog znacaja potroši 1,6 milijardi evra, prouzrokovane su odlukom da se taj novac troši u predizbornom periodu, ukazao je on.\n"Daleko od javnosti se pravi selekcija kandidovanih projekata, a nije poznato ni kako ce se spovoditi kontrola trošenja novca namenjenog NIP-u", upozorio je Cerovic.\nNIP je, prema recima profesora Ekonomskog fakulteta Milica Milovanovica, "korak u pogrešnom pravcu i nova vlada bi trebalo da dobro razmisli da li ce ga sprovoditi".\nSavetnik za strana ulaganja Milan Kovacevic je predložio buducoj vladi Srbije da odustane od NIP-, jer je, kako je rekao, novac za NIP poceo da se troši i pre nego je napravljen sistem upravljanja njime.\n"Jedna od mogucnosti da se na bolji nacin potroši budžetski suficit je reforma penzionog sistema", rekao je Kovacevic.\nDirektor Centra za slobodno tržiste Miroslav Prokopijevic je ukazao da ce šteta od NIP-a biti porast inflacije i korupcije, a korist ce imati samo mali broj ljudi, najvise njih 300.000: "U toj grupi su politicari i dobro organizovane interesne grupe koje ce dobiti poslove u okviru NIP-a", rekao je Prokopijevic.\nNjegov predlog je da se umesto za NIP, budžetski suficit iskoristi za smanjenje poreza ili za reformu penzionog fonda, otplatu dugova, reformu uprave i denacionalizaciju.\n"Veliki broj projekata NIP-a nema nacionalni vec lokalni znacaj", ocenio je Milojko Arsic, navodeci da gradani od države ocekuju da popravi upravu, osposobi škole i bolnice ili ulaže u velike projekte, poput Koridora 10.\nSaradnik Ekonomskog instituta Stojan Stamenkovic je rekao da ce NIP usporiti privrednu aktivnost jer se novac ulaže u projekte od kojih se ocekuje da obezbede bolje uslove za poslovanje, ali tek u buducnosti.\n"NIP nije ništa drugo nego PIP, odnosno Predizborni investicioni plan", istakao je profesor Ekonomskog fakulteta Mladen Kovacevic. //beta.co.yu


Ko je odgovoran zbog stradanja dece u saobraćaju? Raste broj poginule i povređene dece u saobraćaju! – Dva točka\nNaravno, ovim ciljevima se nema šta zameriti ali povod za pisanje ovog teksta su poražavajući rezultati nacionalne strategije za bezbednost saobraćaja.\nViše o poražavajućim rezultatima nacionalne strategije pogledajte na sledećem linku https://dvatocka.com/porazavajuci-rezultati-nacionalne-strategije-bezbednosti-saobracaja\nKako je izloženo u zaključcima 15. međunarodne konferencije „Bezbednost saobraćaja u lokalnoj zajednici“ (www.bslz.org), ono što je poražavajuće je što Srbija nije dostigla nijedan zacrtani cilj iz nacionalne strategije bezbednosti saobraćaja 2015-2020. U periodu od 2015 do 2019. godine znatno više ljudi je nastradalo u saobraćajnim nezgodama, nego što je to bilo predviđeno strategijom bezbednosti saobraćaja, i to bilo je:\nPosebno su loši i neprihvatljivi rezultati u pogledu stradanja dece u saobraćaju. Umesto proklamovanog smanjenja stradanja dece i eliminisanja smrtnog stradanja dece, došlo je do povećanja broja poginule i povređene dece u saobraćaju!\nU R. Srbiji je u period od 2016. do 2018. god. 41 dete smrtno nastradalo, dok je 4.604 zadobilo teže ili lakše telesne povrede. Posmatrano po svojstvima učešća u saobraćaju, deca putnici čine 54%, deca pešaci 39%, a deca biciklisti 7% od ukupnog broja poginule dece. Kod povređene dece, putnici čine 54%, pešaci 33%, biciklisti 12%, a vozači motornog vozila 1% od ukupnog broja povređene dece.\nKao što možemo primetiti najveći broj dece nastrada u svojstvu putnika u vozilu, što govori i istraživanje Agencije za bezbednost saobraćaja. Naime, procenat korišćenja pojasa na prednjim sedištima u Srbiji je oko 83 %, a na zadnjim svega 12 %. Najviše zabrinjava podatak da svega 52 % roditelja prevozi svoju decu u vozilima na zakonom propisan način. Procene su da bi oko 70 % mališana preživelo ili bi zadobilo lakše povrede da su bili adekvatno vezana u odgovarajućim auto-sedištima.\nKao što sam na početku teksta naglasio da nije ispunjen ni jedan zacrtan cilja strategije pa tako nije ostvareno planirano povećanje upotrebe sigurnosnih pojaseva, posebno su loši rezultati kod upotrebe sigurnosnih pojaseva na zadnjim sedištima. Takođe, nije dostignut planirani procenat upotrebe dečijih sedišta!\nNa sledećem linku nalaze se video upustva kako se pravilno bira dečije auto sedište, postavlja u vozilo, kao i kako se pravilno dete postavlja u dečije auto sedište. Samo ukoliko pravilno uradite sve radnje iz video upusta, možete biti sigurni da se vaše dete prevozi bezbedno.\nBesplatno preuzmite brošuru o dečijim auto-sedištima:\nNa početku teksta sam pomenuo podatak da deca pešaci čine 39%, od ukupnog broja poginule dece. Ovde je bitno reći da putna infrastruktura i saobraćajni sistem nisu prilagođeni za naše najmlađe sugrađane. Primera radi uzeću grad Bor, mesto gde živim i radim. Pojedina gradska naselja nemaju trotoare ili pešačke staze i deca su prinuđena da se kreću kolovozom. Dok sa druge strane, gradska naselja koja imaju trotoare uglavnom su zauzeta parkiranim vozilima, te su stoga deca ponovo prinuđena da se kreću kolovozom. U Boru ne postoje biciklističke staze/trake, zone 30, zone usporenog saobraćaja itd. U zonama škola ima po nekoliko vrsta problema od neadekvatnog obeležavanja odgovarajućom saobraćajnom signalizacijom i opremom do raznih vrsta saobraćajno tehničkih, građevinskih, urbanistističkih i arhitektonskih problema. Takođe, grad nema svoju strategiju za bezbednost saobraćaja, akcioni plan, katastar saobraćajne signalizacije itd. Tragično je što Bor nije usamljen po ovom pitanju, već većina lokalnih samouprave se nalazi u istom stanju, što je moramo priznati poražavajuće.\nBrzina je glavni uzrok saobraćajne nezgode i ima veliki uticaj u nastanku nezgode sa decom kao pešacima. Istraživanja vezana za brzinu nam pokazuju da što je veća brzina duži je zaustavni put vozila, i posledice saobraćajne nezgode su veće. Takođe, je bitno napomenuti da pri sudarnoj brzini od 50 km/h šanse da dete preživi su 20%, dok pri sudarnoj brzini od 30 km/h šanse preživljavanja su 80%.\nPrema istraživanjima koja se sprovode u zemljama EU u promeni ponašanja leži najveći potencijal uticaja na bezbednost saobraćaja. Ovaj potencijal se procenjuje na 20% do 40%, ali u našim uslovima on je još veći. U skladu sa tim neophodno je da svaka lokalna zajednica preduzme aktivnosti saobraćajnog vaspitanja i obrazovanja u skladu sa svojim mogućnostima, imajući u vidu problem ugroženosti dece sa jedne strane, i mogućnosti rešavanja problema pravovremenom edukacijom. Po svemu sudeći naše lokalne samouprave ovom vidu preventivnih mera ne daju na značaju.\nNa sledećem linku, možete besplatno preuzeti materijale za saobraćajno vaspitanje i obrazovanje dece Imate veliki broj edukativnog sadržaja u vidu bojanki, crtanih filmova, igrica, knjiga, pesama, postera, ali i radnih listova i rasporeda časova, koji na odličan način pružaju sva neophodna znanja o bezbednom učestvovanju u saobraćaju. Pa eto prilike da kreativno provedemo vreme sa svojim mališinama učeći ih pravilima saobraćaja.\nPored ugroženosti dece kao pešaka i putnika u vozilu, 7% od ukupnog broja poginule dece u saobraćaju stradali su kao biciklisti. Jedan od ključnih problema bezbednosti biciklista u Srbiji je saobraćajna infrastruktura koja nije prilagođena ovoj kategoriji učesnika (ne postoje biciklističke staze, niti trake za bicikliste, uređena parkiralište za bicikle itd.)\nNaravno, na kraju se postavlja pitanje ko je odgovoran za ovako poražavajuće podatke i stanje bezbednosti saobraćaja u R. Srbiji?\nU zaključcima sa gore pomenute konferencije prisutni učesnici su se složili da su ovako loši rezultati posledica nerada i slabe koordinacije i saradnje najvažnijih subjekata bezbednosti saobraćaja. Strategija bezbednosti saobraćaja je definisala da su „Najvažniji subjekti bezbednosti saobraćaja u Republici Srbiji: Vlada, ministarstvo nadležno za poslove saobraćaja i Ministarstvo unutrašnjih poslova, kao nosioci izvršne vlasti i kao organi odgovorni za stanje bezbednosti saobraćaja u državi“. Sa druge strane, za uspostavljanje koordinacije najodgovornije je nacionalno Telo za koordinaciju poslova bezbednosti saobraćaja koje nije radilo u prethodnom period! U najvećem delu opština i gradova, lokalna tela za koordinaciju poslova bezbednosti saobraćaja nisu bila uspešna u svom radu. Da bi se u narednom periodu smanjile štetne posledice, učesnici konferencije pozivaju Vladu Republike Srbije i najvažnije subjekte bezbednosti saobraćaja da utvrde stepen dostizanja ciljeva iz Strategije, uzroke loših rezultata, analiziraju sprovođenje aktivnosti iz Akcionog plana, utvrde odgovornost za neostvarene ciljeve i sa rezultatima ove analize upoznaju najširu javnost.\nMi se u R. Srbiji generalno bavimo samo posledicama saobraćajnih nezoda, umesto da se bavimo uzrocima i prevencijom. Nema sistemskog pristupa niti kontinuiteta u radu, i sve nam se svodi na represivne mere saobraćajne policije (kontrole vezivanja pojasa, alkoholisanosti vozača, brzine kretanja…). Dok bi znatno bolje rezultate postigli kombinovanjem preventivnih i represivnih mera. U preventivne mere bi spadalo jačanja kapaciteta i integriteta institucija, unapređenje saobraćajne infrastrukture, unapređenja saobraćajnog obrazovanja i vaspitanja, razne vrste i vidovi saobraćajno-tehničkih, saobraćajno-regulativnih, građevinskih i arhitektonskih mera, kao i korišćenje i razvoj novih tehnologija i sistema u procesu unapređenja bezbednosti saobraćaja.\nZakonom su propisani: obaveza osnivanja loaklnih tela za bezbednost saobraćaja, obaveza namenskog korišćenja sredstava od kazni za saobraćajne prekršaje (30 % novca od kazni ide na račun jedinica lokalne samouprave), način raspodele ovih sredstava, namena ovih sredstava, obaveza donošenja strategija i akcionih planova bezbednosti saobraćaja, obaveza donošenja godišnjih programa bezbednosti saobraćaja i izveštavanja o realizaciji programa, praćenje realizacije strateških dokumenata itd.\nTako da ne može se reći da lokalne samouprave nemaju sredstva. Mislim da više nedostaju ljudi koji bi bili posvećeni bezbednosti saobraćaja. Tako da je nama u Srbiji potrebna revolucija ideja, projekata i inovativnih rešenja u oblasti saobraćaja. I davanje šanse mladim i stručnim ljudima koji nisu spremni na kompromis i korupciju i čije znanje i diploma nisu upitni!\nU periodu od 1981. do 2018. god. u Republici Srbiji, u saobraćajnim nezgodama život je izgubilo 43 000 ljudi, dok je više od 500 000 povređeno! Mi svakako kao društvo ne smemo da prihvatimo ljudske i materijalne gubitke u ovom obimu!\nPutevima svile sa Rupčićima, prvi deo\nPORUKA “NOĆNIH VUKOVA”: Hirurg Crnogorcima čestitao izbavljenje iz ropstva\nBezbednost Motoristi protiv vozača automobila?


Povoljnije PTT usluge pospešile bi i internet prodaju MSP – Personal magazin\nVlada će uskoro predstaviti program podrške izvoza za mala i srednja preduzeća a prema najavama premijera Mirko Cvetković jedna od mera će biti i povoljnije usluge PTT usluga za pošiljke…\nVlada će uskoro predstaviti program podrške izvoza za mala i srednja preduzeća a prema najavama premijera Mirko Cvetković jedna od mera će biti i povoljnije usluge PTT usluga za pošiljke namenjene izvozu.\nSvi koji nemaju kapacitete da zadovolje komplikovanu proceduru, da angažuju špeditere moći će za pošiljke do 6.000 evra da računaju na integrisanu uslugu PTT, najavio je premijer.\nIzvoznici, pre svega oni koji dolaze iz sektora malog i srednjeg bizniza (MSP) moći će da računaju na ovu uslugu, koja će pojednostaviti proceduru ali i smanjiti troškove izvoza.\nPomoćnik ministra za PTT saobraćaj u ministarstvu za kulturu, informisanje informaciono društvo Marija Krajinović – Zečević kaže za Tanjug da u tom ministarstvu podržavaju ovaj projekat jer “on može da bude od značaja i za MSP i za Pošte jer će u potpunosti njeni kapacitet biti iskorišćeni”.\n“Taj projekat je već zaživeo u nekim zemljama, prezentuje se u okviru Svetskog poštanskog saveza koji i naša zemlja hoće da prihvati. Ministarstvo finansija i Ministarstvo za kulturu, informisanje i informaciono društvo u saradnji sa Postom rade na realizaciji tog projekta”, rekla je Krajinović-Zečević.\nKako je objasnila, namera je veća promocija malih i srednjih preduzeća i unaredjivanje njihovog razvoja, jer će svoje proizvode izvoziti preko Pošte i smanjiti svoje troškove.\nCilj projekta je i da se proizvod prezentuje na ino-tržištima u nekom narednom periodu, najduže do šest meseci, navela je ona i naglasila da još uvek ne može da precizira iznos vrednosti robe, za koji će izvoznici plaćati povoljnije PTT usluge.\nKrajinović-Zečević smatra da bi zahvaljujući ovom sistemu mogla da se poveća internet prodaja koja tek treba da doživi “bum” u našoj zemlji.\nČesto se dogadja, naglasila je, da kada se naručuje neka roba preko interneta, troškovi isporučivanja tih proizvoda u inostranstvu budu veći od njene vrednosti.\n“Ova usluga bi omogućila našim preduzećim, koja imaju proizvode i žele da ih plasiraju to rade na olakšan način, a da nisu opterećeni troškovima koji su ih do sada opterećivali i da tako proizvod od deset evra, na kraju u inostranstvu košta 60 evra”, naglasila je Krajinović-Zečević.\n“Svakako, moći ćete i vi sami, ako ste preduzetnik, da nadjete sebi na stranom tržištu nekog ko će da kupuje vaše proizvode”, dodala je ona naglašavajući da, kada je reč o ovom paketu usluga, nije reč samo o podstrekavanju internet prodaje, već i drugih vidova plasmana na inostranom tržištu.\nPomoćnica mininistra nije mogla da precizira kada će biti završen projekat i primenjen u praksi, ističući da je ceo operativni zadatak poveren JP “Pošte Srbije”.\n“Prava adresa su Pošte Srbije i njihova Direkcija za strategiju ili Glavni poštanski centar koji je formirao radnu grupu koja se bavi ovim projektom”, naglasila je ona.\nPredsednik Asocijacije malih i srednjih preduzeća (AMSP) Žarko Milisavljević kaže da taj sektor ima mnogo “težih boljki” od toga da li će izdvajati manje ili nešto više novca za špediterske usluge.\nOn smatra da je već dovoljna konkurencija medju špediterima i “da tu ne može više da se namakne” od iznosa koji su spremna da plate preduzeća.\n“To spada u onu vrstu pomoći koja nama ništa ne znači. Ne znam ni da je to neko od preduzetnika tražio. Nama treba, ono što vlada može, a to je da pomogne sektoru MSP i da objavi – kada će se razdužiti javni sektor prema malim i srednjim preduzećima”, rekao je Milisavljević.\nOn je istakao da bi predstavici MSP hteli da znaju kojom dinamikom će njihova potraživanja biti namirena jer su dugovanja javnih preduzeća njima “omča oko vrata”.\nMilisavljević se slaže da ima dosta komplikovanih procedura koje nisu usaglašene sa procedurama EU, pa tako ako neko preduzeće ima ‘lon posao’, “ima milion problema da posao izveze”.\nOn je mišljenja da je ova mera usmerena ka tome da se država povuče iz poslova “koje nije ni trebala da radi”, kao na primer to da carinska služba priprema papire za vlasnika robe. “To može da bude od značaja, ali to nije nikakva pomoć, i inače je u paketu uredjenja naših carinskih postupaka sa evropskim propisima”, kazao je on.\nMilisavljević je zaključio i da bi sektoru MSP u ovom trenutku vise značilo i uredjenje radnog zakonodavstva i smanjenje troškova rada i ocenio da je i dalje prisutno otpuštanje radnika i smanjenje novih poslova.\nVeći razvoj malih i srednjih preduzeća i njihov ravnomerniji regionalni razvoj medju deset su prioreteta nove rekonstruisane Vlade Srbije.\nOvaj sektor značajan je za privredu zemlje, jer u Bruto domaćem prozvodu učestvuje sa oko 40 odsto a i ukupnoj zaposlenosti učestvuje sa više od pedeset procenata\nPovoljnije PTT usluge pospešile bi i internet prodaju MSP was last modified: March 31st, 2011 by Redakcija\nInternet prodajaMSPPTT usluge


Stigla još dva aviona, Srbija platila medicinsku opremu, EU prevoz - RTV Doboj\nNa aerodrom “Nikola Tesla” u Beogradu večeras su sletjela dva aviona sa medicinskom opremom i materijalom koje je Srbija obezbijedila za borbu protiv virusa Kovid-19.\n– Izazovi su isti, saradnja i efikasna solidarnost jedini su način da se borimo protiv pandemije. Zahvaljujem Delegaciji EU u Srbiji i ambasadoru Semu Fabriciju na promptnoj reakciji na moju molbu za dodatnim finansiranjem letova za dopremanje medicinske opreme. Nastavljamo da radimo – rekla je Јoksimovićeva koja je i Nacionalni IPA koordinator i koordinator donatorske i razvojne pomoći.\n– Sa Srbijom svakodnevno sarađujemo na zaštiti zdravlja njenih građana i pružanju podrške. Sa današnja dva imamo ukupno četiri teretna aviona do sada čije transportne troškove finansira EU, a koji donose važan medicinski materijal za pomoć Srbiji u borbi protiv Kovid-19. Očekuje se da će još teretnih aviona doći u narednih nekoliko dana. Ova podrška deo je 93 miliona evra finansijskog paketa za Srbiju, koji je komesar Varheji najavio prošle nedelje – rekao je Fabrici.


KARTE NAPLAĆIVALI PO ĆEFU: Komisija za zaštitu konkurencije kaznila "Niš ekspres" zbog zloupotrebe položaja | Novosti.RS\nKomisija za zaštitu konkurencije je utvrdila da je prevoznik "Niš-ekspres" zloupotrebio položaj na Autobuskoj stanici u Nišu, jer je primenio nepravične uslove poslovanja, tako što je nekoliko godina naplaćivao različite cene za staničnu uslugu i peronske karte putnicima, u zavisnosti od toga dokle putuju.\nKako piše u odluci komisije, tokom postupka utvrđeno je da je "Niš ekspres" zloupotrebio dominantan položaj koji ima na Autobuskoj stanici u Nišu, budući da su od aprila 2015. do novembra 2018. godine naplaćivali različito istu staničnu uslugu u vezi sa voznom kartom, a sve u zavisnosti od kilometraže, od 15 do 100 dinara. Ulazak na peron za one koji su samo ulazili da isprate putnika koštao je 300 dinara, dok su oni koji se nisu vozili autobusima ovog prevoznika plaćali 160 dinara.\n- Utvrđuje se da je učesnik na tržištu "Niš ekspres" Niš, sa registrovanim sedištem na adresi Čamurlija 160, Niš, kao upravljač na Autobuskoj stanici Niš ima dominantan položaj na relevantnom tržištu pružanja usluge izlaska na peron na autobuske stanice na teritoriji grada Niša - piše u odluci Komisije.\nPreduzeće je naplaćivalo različite cene korisnicima koji su platili staničnu uslugu. Kupcima su peronske karte u periodu od 18. aprila 2015. do 13. jula 2016. godine naplaćivali 100 dinara, a od 14. jula 2016. do 18. februara 2018. je karta bila 160 dinara za osobe koje putuju sa prevoznicima koji "Nišekspresu" nisu dostavili cenovnike, i u iznosu od 300 dinara za ostale. Posle 19. februara 2018. pa do 20. novembra 2018. godine karta je koštala 160 dinara.\nOvom prevozniku je kao mera zaštite konkurencije određena novčana kazna koju će morati da uplati na račun budžeta Srbije, a u obavezi je i da ubuduće svim korisnicima omogući usluge izlaska na peron bez diskriminacije.\n- Nalaže se učesniku na tržištu da u periodu od dve godine od dana dostavljanja ovog rešenja svakih šest meseci, počev od dana dostavljanja ovog rešenja, Komisiji za zaštitu konkurencije dostavlja cenovnik usluga na autobuskoj stanici na teritoriji grada Niša, kao dokaz o izvršenju naloga - dodaju u rešenju.\nU Komisiji za zaštitu konkurencije su i ranije upozoravali da u nekim gradovima zbog upravljača autobuskim stanicama koji povređuju konkurenciju, neki prevoznici ukidaju određene polaske ili povećavaju cenu prevoza putnika na linijama koje saobraćaju kroz te stanice. Mnogi primaju putnike i van predviđenog, ograđenog dela.\nPOD LUPOM I DRUGE STANICE\nAUTOBUSKE stanice su zbog svoje poslovne politike već bile pod lupom Komisije za zaštitu konkurencije. U januaru prošle godine protiv preduzeća "Janjušević" iz Priboja pokrenut je postupak, zbog navodnog favorizovanja svojih autobusa, koji su bili izuzeti od plaćanja peronizacije na autobuskoj stanici u Kragujevcu. Postupak je bio pokrenut i protiv JP "Novi Autoprevoz" iz Vrnjačke Banje, koji je za kupljenu katru jednog prevoznika naplaćivao staničnu uslugu u iznosu od 60 dinara, a za drugog 24 dinara.\nNiš ekspres autobuska stanica peronska karta Komisija za zaštitu konkurencije kazna zloupotreba položaja


Održana dvanaesta sednica Skupštine Gradske opštine Zvezdara - Beogradski Portal\nDvanaesta sednica Skupštine Gradske opštine Zvezdara, kojom je predsedavao zamenik predsednika Skupštine GO Zvezdara Goran Filipović, održana je danas na velikoj sceni Teatra „Vuk”, Bulevar kralja Aleksandra 77a.\nNa sednici su usvojene Odluka o usvajanju redovnog godišnjeg finansijskog izveštaja Javnog preduzeća „Poslovni prostor Zvezdara“ u likvidaciji za 2021. godinu, sa stanjem na dan 31.12.2021. godine, Odluka o usvajanju godišnjeg Likvidacionog izveštaja Javnog preduzeća „Poslovni prostor Zvezdara“ u likvidaciji za period 01.01.2021.-31.12.2021. godine i Odluka o izmenama i dopunama Plana i programa poslovanja Javnog preduzeća Sportski centar ,,Olimp – Zvezdara“ Beograd za 2022. godinu sa očekivanim ostvarenjem Plana i programa poslovanja u 2021. godini.\nZvezdarske odbornice i odbornici usvojili su Programa izvođenja potrebnih radova na uređenju i održavanju nekategorisanih puteva i uređenju saobraćajnih površina u okviru stambenih blokova na području Gradske opštine Zvezdara za 2022. godinu.\nSkupština Gradske opštine Zvezdara je, po skraćenom postupku, usvojila i Rešenje o izmeni i dopuni Rešenja o imenovanju Tima za praćenje, izveštavanje i evaluaciju Lokalnog akcionog plana za unapređenje položaja romske populacije na teritoriji Gradske opštine Zvezdara za period 2021-2023.


Umro bivši argentinski predsednik Fernando De la Rua\nBeta 9. jula 2019. 20:50\nBivši argentinski predsednik Fernando De la Rua, koji je poverenje birača zadobio imidžom poštenog državnika, a potom pobegao pošto je Argentina zapala u najtežu ekonomsku krizu u svojoj istoriji, umro je danas u 82. godini.\nDe la Rua je bio predsednik od decembra 1999. do decembra 2001. godine, kada je pobegao helikopterom s krova predsedničke palate, posle višenevnih nasilnih protesta zbog njegovog upravljanja krizom u vreme nemira u kojima su poginule desetine Argentinaca.\nPredsednik Argentine Maurisio Makri izrazio je na Tviteru žaljenje zbg smrti De la Rue, napisavši da „njegov demokratski put zaslužuje priznanje svih Argentinaca“.\nZavršio je prava i kao mladić je bio politički aktivan, sa 36 godina bio je kandidat za potpredsednika Argentine, a predsednički kandidat bio je na prvim izborima posle pada vojne diktature od 1976. do 1983. godine.\nBio je član oba doma Kongresa, a 1996. izabran je za gradonačelnika Buenos Ajresa.\nUspešnu predsedničku kampanju započeo je u vreme ekonomske krize tokom mandata predsednika Karlosa Menema i frustracije Argentinaca zbog raširene korupcije.\nKada je u decembru 1999. stupio na dužnost predsednika, rejting mu je bio iznad 70 odsto, ali ga je krajem mandata podržavalo manje od 10 odsto gradjana, pošto je bio primoran da poveća poreze, smanji plate u javnom sektoru i primeni druge nepopularne mere.


Svaka kuća će moći da se bavi poljoprivredom – Agropress\nSvaka kuća će moći da se bavi poljoprivredom\nMinistar poljoprivrede Branislav Nedimović najavio je da će u narednih nekoliko meseci taj resor napraviti koncept po kome će svako domaćinstvo moći da se registruje i prodaje svoje proizvode, poput sira, ili vina, na samom gazdinstvu.\nKako je saopštilo Ministarstvo poljoprivrede, Nedimović je kazao da će država obezbediti 50 odsto novca za opremu koja je neophodna domaćinstvima koja se bave preradom mleka, mesa ili grožđa dok će za devastirana područja biti izdvojeno „65 odsto povraćaja“.\n„Želimo da stvorimo takve zakonske preduslove gde proizvođači mogu svoje proizvode da prodaju na licu mesta, poštujući kriterijume bezbednosti hrane. To je jedan od načina na koji se razvija svako mesto u Srbiji i svako selo. Na taj način ne prave se veliki troškovi transportujući robu“, kazao je Nedimović.\nOn je na otvaranju prvog festivala hrane i vina „Vinski park“ u Sremskoj Mitrovici u subotu najavio i da će država pomoći vinarima u stvaranju vinskih soba, kao prostora u kojima mogu da prave i na licu mesta prodaju robu sa minimalnim troškovima, dodajući vrednost finalnom proizvodu.\nMinistarstvo poljoprivrede poljoprivreda Branislav Nedimović\nUmatičena jagnjad za 23 domaćinstva iz fondacije Divac i grada Užica


20/05/2015 | 18:33 | Izvor: Blic\nU Srbiji će biti omogućeno korišćenje kubanskih vakcina i lijekova. Najavljuje se i proizvodnja kubanske vakcina, najvjerovatnije u Institutu za imunologiju I virusologiju "Torlak".\nOvo je dogovorio ministar zdravlja, dr Zlatibor Lonča na sastanku sa najvišim državnim rukovodstvom Kube, koju je predvodio predsjednik Raul Kastro. Ministar zdravlja u zvaničnoj je posjeti Kubi kao član delegacije predsjednika Srbije Tomislava Nikolića.\nTom prilikom dogovoreno je da se na osnovu međudržavnih sporazuma između Kube i Srbije omogući korišćenje određenih kubanskih lijekova i vakcina u Srbiji, poštujući naše važeće propise u ovoj oblasti, a za koje već postoji interesovanje građana Srbije.\nRiječ je o kubanskim vakcinama, kao i lijekovima koji se koriste u liječenju rana zadobijenih zbog dijabetesa.\nDogovorena je, takođe, i zajednička proizvodnja pojedinih vakcina i lijekova u Srbiji. Ova vrsta sporazuma podrazumijeva direktnu saradnju zdravstvenih sistema dvije zemlje, bez posrednika.\nMinistar Lončar je posljednjeg dana boravka na Kubi obišao sektor za proizvodnju vakcina i lijekova i razgovarao sa rukovodiocima ovog sektora o budućim aspektima dogovorene saradnje.


Crna Gora dodijelila prvi pasoš u okviru projekta ekonomskog državljanstva - Biznis Info\nYou are at:Home»Ekonomija»Crna Gora dodijelila prvi pasoš u okviru projekta ekonomskog državljanstva\nCrna Gora je dodijelila prvi pasoš u okviru projekta ekonomskog državljanstva i do njega je došao državljanin Rusije, prenio je portal Investitor.\nInformaciju da je dodijeljen prvi pasoš zvanično su potvrdili u kompaniji Henley&Partners, koja je jedan od tri licencirana agenta za posredovanje u tom projektu, ali zbog povjerljivosti nisu mogli da saopšte ime svog klijenta i njegovu matičnu državu.\n“Sa zadovoljstvom potvrđujemo da je klijent naše firme Henley&Partners bio prvi aplikant koji je i dobio državljanstvo i uspješno okončao postupak dobijanja pasoša po osnovu posebnog programa ulaganja”, kazali su za crnogorski portal Vijesti u londonskoj centrali firme.\nIz kompanije su rekli da je baza klijenata njihove firme zaista svjetska, kao i sama kompanija Henley&Partners.\n“Sa 30 kancelarija širom svijeta, dobili smo upite za crnogorski program sticanja državljanstva putem ulaganja sa svih kontinenata. Zbog protokola o povjerljivosti koji su ugovoreni sa klijentima, ne možemo saopštavati nikakve lične podatke u vezi sa ovom konkretnom ili bilo kojom drugom budućom transakcijom”, rekli su iz te kompanije.\nVladin trogodišnji program za sticanje ekonomskog državljstva kroz ulaganje u investicije startovao je 1. januara prošle godine i kroz njegovu realizaciju biće dodijeljeno dvije hiljade pasoša.\nOvogodišnjim budžetom je bilo planirano da se 15 miliona EUR slije u državnu kasu po osnovu realizacije tog projekta, ali u rebalansu budžeta ti prihodi nisu projektovani zbog aktuelne krize izazvane pandemijom koronavirusa.


Ove godine mesečno 700 evra manje za Narodnu kuhinju | VAmedia - info portal\n03/02/2015 03/02/2015 Нема коментара на Ove godine mesečno 700 evra manje za Narodnu kuhinju\nIstina je . U službenom glasniku je objavljeno da je Grad Valjevo ove godine opredelio 9 miliona dinara za Narodnu kuhinju što je tačno 180 000 dinara manje nego prošle godine.\nDržavni sekretar Nenad Ivanišević za Vamediu kaže da ministarstvo raspisuje konkurse za celu Srbiju .\nIako je u više navrata do sada dokazano da je za funkcionisanje Narodne kuhinje u Valjevu potrebno više od 15 miliona dinara, Grad Valjevo je u ovoj godini opredelio i manje novca nego prethodne godine. Pored činjenice da je izdvojeno manje para stoji i činjenica da su namirnice poskupele pa u valjevskom Crvenom krstu nisu sasvim sigurni kako će ova godina uopšte izgledati kad je kuhinja u pitanju. „ Tačno je da j ove godine izdvojeno manje sredstava i ako bih sada napravio pordjenje sa onim što je grad nekada izdvajao i što izdvaja sada je to i realno i nominalno manje . I za funkcionisanje samog Crvenog krsta grad je obve godine na godišnjem nivou izdvojio 1 900 000 dinara , a prošle godine je to bilo 1 925 000 dinara“, objašnjava Miroslav Djukić sekretar ovdašnjeg Crvenog krsta.\nDržavni sekretar Nenad Ivanišević kaže da ministarstvo ne može direktno da finansira Narodnu kuhinju.“ To je u nadležnosti lokalne samouprave , a ne u našoj , ali mi ćemo vrlo brzo raspisati konkurs za projekte prema NVO na koji može konkurisati Crveni krst. A mogu i druge NVO iz bilo kog grada koje se bave time. MI konkretno o slzčaju Valjeva i naše pomoći nismo o tome razgovrali u tom segmentu , ali sve što je u našoj mogućnosti mi ćemo pomoći“, rekao je Ivanišević.\nMiroslav Djukić kaže da će Crveni krst Srbije kao i do sada konkurisati i nakon toga oni od dobijenih sredsatva kupuju namirnice koje dele po lokalnim samoupravama te i da je upravo na taj način uopšte i moguće funkcionisanje Narodne kuhinje u Valjevu.\nBrojevi nekad mogu biti neumoljivi , a oni pokazuju sledeće:\nValjevo je 2009 godine za rad kuhinje izdvojilo 1 962 evra mesečno , a 2015 godine izdvaja 1276 evra mesečno. Računica kaže da je to skoro 700 evra na mesečnom nivou manje . U medjuvremenu nema namirnice koja od 2009. godine nije poskupela.\nTrenutno kuhinja ima 500 korisnika , a upućeni tvrde da ako bi se kriterijumi donekle izmenili ta cifra bi bila daleko veća. „ Centar za socijalni rad odlučuje o tome , a ne mi . Oni imaju kriterijume , a mi samo vodimo računa da su spiskovi ažurni da dakle lica koja su na spisku dolaze po obrok , da ne mogu uzeti oni kojih na spisku nema“, objašnjava Djukić i dodaje da je na žalost na pomenutom spisku još uvek 98 lica mladjih od 18 godina.


HAŠIM TAČI Archives - Страница 2 од 4 - Jutarnji GLASnik\nОзнака: HAŠIM TAČI\nKosovski mediji: Tači sledeće nedelje sa Trampom o „korekciji granica“\nKosovski mediji: Tači sledeće nedelje sa Trampom o „korekciji granica“ Kosovski predsednik Hašim Tači sastaće se početkom sledeće nedelje sa predsednikom SAD Donaldom Trampom, piše Indeksonline. Kako tvrdi taj prištinski portal, pozivajući se na diplomatske izvore, Tači i Tramp će razgovarati „o inicijativi za korekciju granice između Kosova i Srbije, koju su SAD podržale“. „Tako […]\nPRIŠTINA – Predsednik privremenih institucija na Kosmetu Hašim Tači uputio je danas javnu poruku „skepticima mirovnog sporazuma između Kosova i Srbije” koji, po njemu, „predviđa formalno priznavanje Kosova od strane Srbije i pripajanje Preševa, Medveđe i Bujanovca”, opština na jugu centralne Srbije, prenosi RTK na srpskom jeziku. Kosovska televizija navodi da Tači nije precizirao na […]\nPosted on 16/09/2018 15/09/2018 Author Redakcija Jutarnji GLASnik\tComment(0)\nTači podržao odluku vlade o stvaranju Oružanih snaga Kosova Predsednik Kosova Hašim Tači podržao je usvajanje tri zakona koji se odnose na transformaciju Bezbednosnih snaga Kosova (BSK) u Oružane snage, iako je ranije danas izjavio kako se takve odluke ne mogu donositi na „svoju ruku“ i bez koordinacije s međunarodnim faktorima. Tači je na svom […]\nTači i Haradinaj hitno krenuli za Tiranu na poziv Rame Kosovski predsednik Hašim Tači i premijer Ramuš Haradinaj su na poziv albanskog premijera Edija Rame kasno večeras krenuli za Tiranu, prenosi Gazeta Ekspres. Izvori na koje se poziva Gazeta nisu imali druge informacije o tome, osim da je reč o hitnom pozivu Rame. Sa druge […]\nPosted on 12/09/2018 11/09/2018 Author Redakcija Jutarnji GLASnik\tComment(0)\nMogerini: Realne šanse za postizanje pravno-obavezujućeg sporazuma narednih meseci\nMogerini: Realne šanse za postizanje pravno-obavezujućeg sporazuma narednih meseci Dok predsednik Srbije Aleksandar Vučić ponavlja pesimističke procene u vezi sa postizanjem dogovora o Kosovu, visoka predstavnica Evrospke unije Federika Mogerini, koja je posrednik u dijalogu Beograda i Prištine, je optimista. Mogerini je navela da veruje da postoji realna šansa za postizanje seobuhvatnog, pravno-obavezujućeg sporazuma o […]\nPosted on 04/09/2018 03/09/2018 Author Redakcija Jutarnji GLASnik\tComment(0)\nVlada Kosova povlači Tačija sa pregovora u Briselu?\nVlada Kosova povlači Tačija sa pregovora u Briselu? Vlada Kosova pripremila nacrt odluke da se na čelu ekipe za pregovore sa Srbijom na najvišem nivou imenuje zamenik premijera Fatmir Ljimaj, piše gazetablic.com. Portal je naveo, a prema uvidu u odluku, da će članovi takozvane Ekipe jedinstva biti i zamenik premijera i zamenik šefa pregovaračke ekipe […]\nPosted on 03/09/2018 Author Redakcija Jutarnji GLASnik\tComment(0)\nVučića i Tačija nominuju za Nobelovu nagradu? Beograd — Ako kosovski čvor bude raspleten do proleća 2019, velike šanse da Hašim Tači, Aleksandar Vučić i Federika Mogerini budu nominovani za Nobelovu nagradu za mir. Kako piše list „Danas“ koji se poziva na međunarodne diplomatske krugove, prvi korak ka mogućoj nominaciji kosovskog predsednika je njegova biografija […]\nPosted on 16/08/2018 Author Redakcija Jutarnji GLASnik\tComment(0)\nTači: Pokazaću Vučiću plan za novo iscrtavanje granica Priština — Ponovno iscrtavanje granica, čime bi delovi Srbije s većinskim albanskim stanovništvom bili deo Kosova, moglo bi da okonča tenzije između Beograda i Prištine To je izjavio kosovski predsednik Hašim Tači i dodao da bi to moglo da omogući napredak ka članstvu u EU. On je […]\nMalići: Vučić i Tači glavni protagonisti razgraničenja. Najveći problem će izbiti u Bosni i Hercegovini Predsednici Srbije i Kosova, Aleksandar Vučić i Hašim Tači su glavni protagonisti etničkog razgraničenja, kazao je u intervjuu za list Danas kosovski pisac, filozof i analitičar Skeljzen Malići. Govoreći o dogovorima Vučića i Tačija i o ishodu dijaloga Beograda i […]\nTači najavio referendum o pripajanju Preševske doline Kosovu\nTači najavio referendum o pripajanju Preševske doline Kosovu Posle više poruka o „korekciji granica“ Srbije i Kosova i „pripajanju“ Kosovu Medveđe, Bujanovca i Preševa, kosovski predsednik Hašim Tači je najavio referendum o ovom pitanju. Kako prenosi portal KoSSev, kosovski predsednik je ponovio da je predložio „mirnu korekciju granice“, za koju ocenjuje da je u korist Kosova […]


KK Radivoj Korać će u polufinalu igrati sa Voždovcem koji je u drugoj utakmici četvrtfinala pobedio ekipu Vrbasa sa 100:50 (35:17, 21:13, 25:6, 19:14).\nRazlika u kvalitetu bila je očigledna, pa su Beogradjanke već na poluvremenu stekle nedostižnu prednost. Ceo tim se upisao u strelce, a prednjačile su Zorana Marinkovcih sa 18, Nataša Kovačević sa 15 i Jefimija Karakašević i Milica Ivanović sa po 10 poena. U skromnoj ekipi Vrbasa Nataša Mijatović je postigla 16, a Jelena Micić 15 poena.\nU preostalim četvrtfinalnim utakmicama završnog turnira u petak od 17 časova sastaju se Hemofarm i Vojvodina, a od 19:30 Partizan i Crvena zvezda.\nPolufinalni mečevi na programu su u subotu od 17 i 19 časova i 30 minuta, a borba za trofej u nedelju od 17 časova.\nZvezda na krilima Milera srušila bledi Metalac\nKošarkaši Crvene zvezde su u 5. kolu Superlige na gostovanju Metalcu u Valjevu slavili 78:56.


I zimska sezona u znaku domaćih turista - Novosti - Turistički svet\nI zimska sezona u znaku domaćih turista\nTurizam u Srbiji će ove godine zabeležiti gubitak od oko milijardu evra, izjavio je danas Rasim Ljajić, ministar trgovine, turizma i telekomunikacija i naveo da će prihod turizma u svetu biti najmanje 900 milijardi evra manji nego u 2019. godini.\nLjajić je rekao da je veliko pitanje kada ćemo se vratiti na nivo iz 2019. godine koja je bila rekordna i po deviznom prilivu i poseti i domaćih i stranih turista. Prema njegovim rečima, ova godina će definitivno i kada se razmišlja o očekivanjima za zimsku sezonu biti godina domaćih turista.\n"Očekujemo dobru zimsku sezonu. Naši turistički centri će biti spremni da prime goste, naravno u skladu sa epidemiološkim merama" rekao je ministar Ljajić.\nKada je reč o pomoći hotelijerima, Ljajić je rekao da očekuje da isplata počne ove ili početkom sledeće sedmice. Naveo je da će tada za 314 hotelijera, koliko ih je ispunilo uslove konkursa, biti isplaćeno nešto više od 10 miliona evra.\nLjajić je na konferenciji za novinare sa direktorkom Turističke organizacije Srbije Marijom Labović rekao da se već računaju štete u turizmu na svetskom niovu i da se procenjuje da će manjak međunarodnih putovanja biti veći od 70 odsto. Ministar je rekao da su procene da će biti potrebno dve i po do četiri godine da u oblasti turizma dođemo na pretkrizni period 2019.


Investicioni bum bez dovoljno benefita za Srbiju – Ekonomija – Dnevni list – Danas – Agro-Hemik\nInvesticioni bum bez dovoljno benefita za Srbiju – Ekonomija – Dnevni list – Danas\nAgro-HemikIzgradnja puteva u SrbijiInvesticioni bum bez dovoljno benefita za Srbiju – Ekonomija – Dnevni list – Danas\n10/09/2020 / Od agro-hemik / Izgradnja puteva u Srbiji/\t0 Comments\nVlast i stručna javnost različito gledaju na američko učešće u infrastrukturnim projektima predviđeno Vašingtonskim sporazumom\nPiše: G. Vlaović 10. septembra 2020. 18.00 Izmenjeno: 18.01\nMinistarka Mihajlović je izjavila da Vašingtonski sporazum vredan oko četiri milijarde dolara i da će Srbija razgovarati sa predstavnicima Američkog fonda za razvoj o finansiranju deonica auto puta Niš -Merdare- Priština.\nZa prvu deonicu od Niša do Pločnika dugu 33 kilometara tender će biti raspisan krajem oktobra ili početkom novembra. Za nju je obezbeđeno 40 miliona evra bespovratnih sredstava od Evropske unije a potpisan je i ugovor o kreditiranju sa Evropskom investicionom bankom na 100 miliona evra.\nGoran Radosavljević, profesor FEFA fakulteta kaže za Danas da u ovom trenutku nije moguće proceniti koja su sredstva na koja će Srbija moći da računa kada je reč o novcu koji će američke finansijske institucije izdvojiti za realizaciju infrastrukturnih projekata u koje je uključena naša zemlja.\n– Takođe, sada je nemoguće proceniti koliko će Srbija finansijski biti opterećena u realizaciji tih projekata. Predstavnici nadležne američke agencije u Beograd dolaze 21. septembra i tada ćemo saznati više detalja vezanih za konkretnu realizaciju Vašingtonskog sporazuma. Dolazak američkih finansijskih institucija na naše prostore je svakako važna i korisna stvar. Sa druge strane, koliku će korist imati Srbija kada je reč o realizaciji određenih projekata, poput izgradnje auto puta Niš – Merdare – Priština je nešto što je u ovoj fazi veoma teško procenti. Potpuno je jasno da će Amerikanci insistirati na tome da njihove kompanije budu nosioci realizacije projekta a ne srpska preduzeća što predstavlja gubitak i lošiju varijantu za našu stranu. U tom smislu ne možemo očekivati da će ti projekti biti preterano unosni i isplativi za Srbiju – navodi naš sagovornik. Prema njegovim rečima, izgradnja auto puta od Niša do Prištine ne spada u prioritete za Srbiju u situaciji kada ne postoje auto-putevi sa kojima je naša zemlja povezana, na primer sa Republikom Srpskom, Crnom Gorom i Rumunijom – objašnjava Radosavljević.\nGoran Rodić, potpredsednik Građevinske komore Srbije kaže za Danas da je je izgradnja auto puta Niš – Priština značajan projekat od koga naša zemlja može da ima koristi.\n– To je važna saobraćajnica, značajna za američke interese, a s obzirom da sve veći broj naših turista odlazi na more u Albaniju izgradnja tog auto puta ima smisla i za srpsku stranu. Ne verujem da će Amerikanci tražiti da njihova preduzeća rade te poslove. Oni će sigurno insistirati na raspisivanju tendera za izgradnju te saobraćajnice, ako se postigne dogovor o učešću američke strane u njenoj izgradnji. U tom slučaju, naša strana mora da insistira na tome da na tim tenderima uslovi budu takvi da srpske firme budu ravnopravne sa stranima. Da uslovi budu takvi da one mogu da učestvuju u tim tenderima i bore se za dobijanje posla. Znači mora im se garantovati mogućnost da budu ako ne nosioci posla, ono bar partneri u njegovom sprovođenju. Samo na taj način domaća građevinska operativa može profitirati i moći će se konstatovati da je sprovođenje tih projekata isplativo za državu Srbiju – zaključuje naš sagovornik.\nDelegacija DFC dolazi u Beograd 21. septembra\nIzvršni direktor američke Međunarodne razvojne finansijske korporacije (DFC) Adam Boler najavio je da će delegacija na visokom nivou 21. septembra posetiti Beograd.\nOn je prošlonedeljne razgovore Beograda i Prištine u Vašingtonu nazvao istorijskim a na Tviteru je potvrdio da će DFC otvoriti kancelariju, kako bi otpočela sa projektima ključnim za ekonomsku normalizaciju između Beograda i Prištine, dogovorenu na sastanku u Beloj kući.


Mlada pevačica opljačkana u Crnoj Gori\nJuly 30, 2017 FTorgAdmin Estrada vesti Leave a comment\nPevačica se mnogo iznervirala, ali dobra stvar jeste to što lopovi nisu uspeli da obiju druga ulazna vrata, koja vode u ostatak kuće, jer su posebno zaštićena, ali i ovo ju je baš potreslo.\nKatarina Grujić već skoro dva meseca provodi u svojoj kući na Crnogorskom primorju, gde vikendom nastupa a ostalim danima uživa na plaži.\nMeđutim, prošle nedelje, dok se ona sunčala i kupala, neko je provalio u kuću i pokrao je.\n– Kaća je na plažu otišla oko 11 sati ujutro sa dve drugarice i naravno zaključala kuću, ali kada se vratila, kapija je bila otvorena, a vrata od letnje kuhinje obijena. Brzo je pregledala taj deo kuće, shvatila da su iz sobe u kojoj spava ukradene dijamantske minđuše u vrednosti od oko 3.000 evra, koje je dobila od sestre.\n– Mnogo se iznervirala, ali dobra stvar jeste to što lopovi nisu uspeli da obiju druga ulazna vrata, koja vode u ostatak kuće, jer su posebno zaštićena, ali i ovo ju je baš potreslo. Posle toga angažovala je momka koji je čuva na nastupima da bude uz nju i danju i noću sve vreme dok je u Budvi – objašnjava izvor blizak pevačici.\nČitaj još Dunja Ilić: Džukci, nisam propala, samo sam se poigrala sa vama!\n« Aleksandra napravila haos zbog Davida\nCeca se pohvalila novom frizurom »


Između igre i ironije: tako ukratko glasi opis ove neodoljive kolekcije pomoćnih stočića koji su prosto stvoreni da unesu radost u svako okruženje.\nDizajnerski studio Favaretto & Partners predstavio je svoju novu kolekciju ljupkih i razigranih pomoćnih stočića koji su savršeni za stvaranje raznovrsnih i šarenih uglova u enterijeru.\nTačnije, novi objekat u kolekciji je stočić Amanda, okarakterisan kao komad nameštaja sa “zelenom” dušom, s obzirom da je napravljen od održivih materijala.\nAmanda dolazi kao dopuna prethodno lansiranom Ambrogio modelu koji zapravo asocira na malenog kućnog batlera koji je uvek spreman da udovolji prohtevima svog vlasnika.\nBilo da vam je potrebno postolje za odlaganje knjige, omiljenog pića, pa čak i kupatilskih potrepština – ovaj mali čovečuljak je toliko lak i praktičan da ga možete koristiti bukvalno u svakom delu domaćinstva.\nOba ova modela imaju svoju posebnu priču a inspiracija dolazi od Favaretovog sina koji je želeo da vidi Ambrogia oženjenog pa mu je ubrzo pridružena i Amanda.\nZajedno su idealni ne samo za stanove i kuće, već i za izloge, radnje ili bilo koje drugo okruženje kome su potrebni pomoćnici spremni da podrže sve što želite.\nOvi ljupki stočići su proizvedeni od plastične mešavine polietilena i ekoalena, materijala koji se može u potpunosti reciklirati.